Κωνσταντίνος Ζαρμακούπης: Με πηγή έμπνευσης τη Σιωπή του Μπέργκμαν | CultureNow.gr\nΑρχική Σελίδα » Φεστιβάλ » Άρθρα » Κωνσταντίνος Ζαρμακούπης: Με πηγή έμπνευσης τη Σιωπή του Μπέργκμαν\nCULTURENOW / 24-04-2018 / 17:43\nΚωνσταντίνος Ζαρμακούπης: Με πηγή έμπνευσης τη Σιωπή του Μπέργκμαν\n"Έχουμε ανάγκη από μικρές στιγμές σιωπής."\nΟ μουσικός και φωτογράφος Κωνσταντίνος Ζαρμακούπης γράφει για ένα ιδιαίτερο φεστιβάλ που θα πραγματοποιηθεί στο Ρομάντσο από τις 26 έως τις 29 Απριλίου, το οποίο έχει ως σημείο αναφοράς την «Τριλογία της Σιωπής» του Ίνγκμαρ Μπέργκμαν.\nΔε θα ξεχάσω την ένταση που με είχε κυριεύσει ένα Πάσχα στο χωριό μου, όταν είχα κουλουριαστεί στην ξύλινη καρέκλα δίπλα από το τζάκι κι έβλεπα στη μικρή οθόνη του λάπτοπ, το Χειμωνιάτικο Φως. Συγκινημένος από τη χαρά μου για την ανακάλυψη που τόσα χρόνια είχα δίπλα μου και φοβόμουν να πατήσω το play. Ο Μπέργκμαν πάντα φάνταζε βαρύς κι ακαταλαβίστικος. Πολύ άδικα. Ευτυχώς είχα πάψει να ακούω τις φήμες κι απέκτησα έτσι έναν φίλο που δε θα πάψει να μου κάνει παρέα.\nΘυμάμαι συχνά την αντίδραση φίλων, όταν τυχαίνει να παίζω κλασικά κομμάτια στο πιάνο, πόσο συγκινούνται από την ομορφιά που έχουν αυτά τα έργα. Τα έχουμε αποκηρύξει από έναν αόρατο φόβο να τα πλησιάσουμε, εκτός από κάποια Σαββατόβραδα που πάμε να ακούσουμε κάποιους μαυροφορεμένους μουσικούς που λες και γύρισαν από κάποια κηδεία, αποκτώντας ύφος βαθιάς περισυλλογής. Στοιχηματίζω πως αν ο Μότσαρτ έβλεπε αυτή την σκηνή, θα έπαιρνε πίσω τις μελωδίες του.\nΤίποτα μέχρι σήμερα δε με βοηθάει να ξεχάσω την αίσθηση αποστροφής κι υποτίμησης που νιώθω τις περισσότερες φορές, όταν επισκέπτομαι εκθέσεις φωτογραφίας. Πόσο απλοϊκά και επιφανειακά ακολουθείται στα τυφλά ένα κόνσεπτ, επεξηγώντας την παραμικρή λεπτομέρεια, ξεχνώντας πως η δύναμη της φωτογραφίας βρίσκεται στη γύμνια της.\nΑυτό δηλαδή το δίχως ήχο, δίχως κίνηση, δίχως λέξεις. Πώς ένα κομμάτι χρόνου μέσα σε ένα κάδρο τεσσάρων γραμμών μεταμορφώνεται βάσει των αναμνήσεων, των συναισθημάτων και της φαντασίας του καθενός μας.\nΦανταστείτε να δινόταν αντίστοιχο εγχειρίδιο χρήσης στις κινηματογραφικές αίθουσες πριν ξεκινήσει η ταινία ή ας πούμε οι Sigur Rós ή οι Radiohead να μας μοίραζαν το χάρτη ιχνηλάτησης της μουσικής τους, εξηγώντας για παράδειγμα τα παιδικά χρόνια του τραγουδιστή και την αντικειμενική σημασία ενός ρεφραίν.\nΤα τρία αυτά είδη τέχνης, τα συνέδεσε η πιο απλή ανάγκη που έχουμε κι ίσως η πιο δύσκολη για να επιτευχθεί – αυτή της σιωπής. Έχουμε ανάγκη από αργούς χρόνους. Από μικρές στιγμές σιωπής. Στις οποίες πατάμε το pause και στεκόμαστε μετέωροι στην τύρβη της καθημερινότητας. Στιγμές που μας βοηθούν να σκεφτούμε, να απορήσουμε, να αργοπορήσουμε και να θαυμάσουμε. Στιγμές που μας κυριεύει ένα αίσθημα πληρότητας και ευχαρίστησης. Στην ευγενική αυτή σιωπή τα συναισθήματα και οι σκέψεις παύουν να είναι εκκωφαντικές. Παύουμε κι εμείς να τα αποφεύγουμε νιώθοντας αμήχανοι.\nΟ ανακαινισμένος χώρος του Ρομάντσο κι η συνεργασία μου με την ομάδα του, μου έδωσε την ευκαιρία να δημιουργήσουμε ένα 4ήμερο φεστιβάλ, έχοντας ως σημείο αναφοράς τις τρεις ταινίες του Μπέργκμαν. Τρεις ταινίες που επηρεάζουν θέλοντας ή μη τόσο τους φωτογράφους όσο και τους πιανίστες, επιλέγοντας έργα στα οποία οι ίδιοι συναντούν τη σιωπή όπως αυτοί την αντιλαμβάνονται.\nΠαράλληλα, ποιητές, σκηνοθέτες και μουσικοί θα συμμετέχουν σε συζητήσεις, ξεδιπλώνοντας την αντίστοιχη σχέση τους σε μια ζωντανή κουβέντα δίχως συγκεκριμένο τίτλο, δίνοντας έτσι την ελευθερία η συζήτηση να οδηγηθεί από τις ανάγκες των ομιλητών και του κοινού.\nΣτην έναρξη του φεστιβάλ, μαζί με τα εγκαίνια της έκθεσης φωτογραφίας, θα συντελεστεί μια περφόρμανς χορού για να δούμε και να ακούσουμε πώς ένα σώμα βρίσκει τον ρυθμό στη δική του σιωπή.\nΌλα αυτά πήραν σάρκα και οστά, λόγω της επιθυμίας να μοιραζόμαστε με τους γύρω μας αυτά που αγαπούμε και μας τρέφουν. Καμιά φορά αισθανόμαστε μοναδικοί όταν τα κρατάμε για τον εαυτό μας, αλλά η βαθύτερη ανάγκη του ανθρώπου είναι η επικοινωνία κι η επαφή. Να συσχετιστούμε με την απλούστερη προσέγγιση που ταιριάζει στη σ ι ω π ή — δίχως σοβαροφάνεια κι ελιτισμό— γιατί η ομορφιά που έχουν είναι εθιστική και για να την κατανοήσει κανείς πρέπει να εκτεθεί.\nΛίγα λόγια, αντί βιογραφικού:\nΈχω πάρει τα πτυχία μου και τα μεταπτυχιακά μου στα πανεπιστήμια, στα ωδεία, στα Αγγλικά, στα Γερμανικά, στο κουνγκ φου, στο σκάκι, στη φωτογραφία. Έχω γράψει μουσικές για παραστάσεις, έχω κάνει εκθέσεις φωτογραφίας, έχω κάνει παραγωγές από το μηδέν για παραστάσεις χορού που έχουν ταξιδέψει στο εξωτερικό. Έχω γευτεί τη χαρά του να ξεκλειδώνω τον κάθε μαθητή μου στο πιάνο και να τον προχωράω εκεί που σκοντάφτει. Έχω πάρει τα φωτογραφικά βραβεία και τις επιδοτήσεις μου, για να ταξιδεύω μόνος 2 μήνες σε άγνωστες χώρες δίχως πλάνο, αντιμέτωπος καθημερινά με τον ίδιο μου τον εαυτό. Αν προσλάβω κι έναν εξειδικευμένο θα μπορούσα να συμπληρώσω ένα βιογραφικό υπόδειγμα. Αυτό όμως που δεν συμπληρώνεται είναι η σχέση σου με τον εαυτό σου και με τον δίπλα σου και πως όλα αυτά που έκανες όσο τελειοποιούσες το βιογραφικό σου έχουν κατασταλάξει μέσα σου κι είσαι σε θέση να τα προσφέρεις σε αυτό που θα επιλέξεις να κάνεις. Και για μένα αυτή είναι η ουσία που δεν μπορεί να αποτυπωθεί σε ένα βιογραφικό.\nΦεστιβάλ με αφετηρία την «Τριλογία της Σιωπής» του Μπέργκμαν στο Ρομάντσο\nΤι θα δούμε φέτος στην Μικρή Επίδαυρο;


Ισραηλινές υπηρεσίες πίσω από το Stuxnet worm;\n18/01/2011 12:50 μμ.\nΣύμφωνα με δημοσίευμα των New York Times, το Stuxnet worm που έπληξε πρόσφατα τις πυρηνικές εγκαταστάσεις του Ιράν δημιουργήθηκε στο Ισραήλ, με τη συνεργασία των ΗΠΑ. Οι δύο χώρες διέψευσαν την είδηση, υποστηρίζοντας ότι δεν έχουν καμία ανάμειξη στο θέμα.\nΟι NYT αναφέρουν ότι το Stuxnet worm αναπτύχθηκε από Ισραηλινούς και μάλιστα δοκιμάστηκε σε πυρηνικές εγκαταστάσεις του Ισραήλ πριν σταλεί να μολύνει τους υπολογιστές στο Ιράν. Αρχικά, το Ισραήλ σχεδίαζε πολεμικές επιχειρήσεις με στόχο την καταστροφή των εγκαταστάσεων των Ιρανών, ωστόσο εγκατέλειψε αυτό το σενάριο υπό το φόβο των διεθνών αντιδράσεων. Τελικά, επέλεξε να πλήξει τις εγκαταστάσεις με το worm, η προέλευση του οποίου είναι πολύ δύσκολο να προσδιοριστεί με ακρίβεια.\nΤο πυρηνικό πρόγραμμα του Ιράν εξακολουθεί να προκαλεί αντιδράσεις στο Ισραήλ και ορισμένες χώρες της Δύσης. Η Τεχεράνη ισχυρίζεται ότι θέλει πυρηνική ενέργεια για ειρηνικούς σκοπούς, ωστόσο η Ουάσινγκτον, το Τελ-Αβίβ και άλλοι θεωρούν ότι το Ιράν επιχειρεί να αναπτύξει πυρηνικά όπλα.\nΗ ESET προειδοποιεί για έναν νέο επικίνδυνο τύπο malware για Android\nΣχεδόν 1 στους 3 υπολογιστές στον κόσμο είναι μολυσμένος!\nΕντοπίστηκαν τα πρώτα κρούσματα του Duqu malware


Πόση αγάπη χωράει σε ενα δώρο; - Κώστας Ζώμπος / Γαλάτσι. Ζούμε εδώ\nHome » Πόση αγάπη χωράει σε ενα δώρο;\n« Η Γωγώ Κιτσίνη και η Ασπασία Παναγιωτακοπούλου συνεχίζουν δίπλα στον υποψήφιο Δήμαρχο Γαλατσίου Κώστα Ζώμπο και το συνδυασμό «Γαλάτσι.Ζούμε εδώ».\nΚάνοντας το πνεύμα αγάπης των εορτών πράξη! »\nΠόση αγάπη χωράει σε ενα δώρο;\n27 Δεκεμβρίου 2018 / In Νέα / By digitalwise / Δεν επιτρέπεται σχολιασμός στο Πόση αγάπη χωράει σε ενα δώρο;


Μπενζεμά: «Καλύτερη η Ρεάλ φέτος» - Onsports.gr\nΔημήτρης Δρίζος\t03 Νοεμβρίου 2011, 11:06\nΜπενζεμά: «Καλύτερη η Ρεάλ φέτος»\nΟ επιθετικός της Ρεάλ Μαδρίτης, Καρίμ Μπενζεμά, τόνισε πως η ομάδα του φέτος είναι καλύτερη από την περσινή χρονιά.\nΟι Ισπανοί επικράτησαν στο «Ζερλάν» της Λιόν με 2-0 για το Champions League, με τον Μπενζεμά να σχολιάζει: «Έχουμε βελτιωθεί. Πέρσι ήμασταν καλοί, αλλά φέτος είμαστε καλύτεροι. Μπορούμε να βελτιωθούμε και θα συνεχίσουμε να προσπαθούμε».\n«Δεν ξέρω αν η Ρεάλ είχε νικήσει στο παρελθόν στο Ζερλάν ή όχι, αλλά αυτό που μετράει είναι το τελικό αποτέλεσμα. Η Λιόν έχει σπουδαίους παίκτες και έκανε τα πράγματα δύσκολα για εμάς», πρόσθεσε ο Μπενζεμά.\nΔιώχνει Μπενζεμά η Ρεάλ!\nΟ Γάλλος φεύγει και οι μνηστήρες αυξάνονται\nΟ Μπενζεμά πληρώνει πρόστιμο λόγω… ιγκουάνα\nΔεν λέει να ησυχάσει από μπελάδες ο επιθετικός της Ρεάλ\nΟ Πέρεθ διώχνει Μπενζεμά!\nΤι και αν ο Ζιντάν τον εμπιστεύεται; Αν δεν τον…\nΚεφαλιά-οβίδα από Μπενζεμά και 1-1\nΑπάντησε με τον Γάλλο φορ η Ρεάλ


DW: Όταν τα ρομπότ κάνουν... προεκλογικό αγώνα - Ecozen\nΑρχική Ειδήσεις DW: Όταν τα ρομπότ κάνουν… προεκλογικό αγώνα\nΤελευταίες στιλιστικές προετοιμασίες για τον Ρεζά Καζεμί πριν από τη μεγάλη εμφάνιση σε μία μικρή αίθουσα συνεδριάσεων του Ευρωπαϊκού Κοινοβουλίου: διορθώνει το κασκόλ του, το οποίο συνδυάζει με πουκάμισο και ξεκούμπωτο σακάκι.\nΕίναι σύμβουλος επικοινωνίας με έμφαση στα μέσα κοινωνικής δικτύωσης και δηλώνει ότι έχει ήδη συνεργαστεί με δεκάδες πολιτικούς από τη Γερμανία, την Αυστρία, τη Γαλλία, τις ΗΠΑ. Στόχος του Καζεμί: να κάνουν οι ψηφοφόροι τη “σωστή” επιλογή- δηλαδή να επιλέξουν τους πελάτες του, οι οποίοι του έχουν αναθέσει την στρατηγική επικοινωνίας λίγο πριν την κάλπη.\nΣήμερα, υποστηρίζει ο νεαρός spin doctor, η επιλογή αυτή δεν γίνεται τόσο πολύ με βάση τα συμβατικά διαφημιστικά σποτς στην τηλεόραση, τα προσπέκτους και τις αφίσες στους δρόμους, αλλά περισσότερο υπό την επήρεια των μέσων κοινωνικής δικτύωσης. Αυτό που έχει σημασία όμως δεν είναι μόνο η προβολή “κατάλληλου” περιεχομένου, αλλά και η απόκρουση επιθέσεων που εξαπολύονται μέσω διαδικτύου και μπορούν να γίνουν ανεξέλεγκτες.\nΣτην πραγματικότητα υποστηρίζει ο Ρεζά Κασαμί, γίνεται μάχη, πολλές φορές με αθέμιτα μέσα, προκειμένου να εξασφαλιστεί η ισχύς και η υπεροπλία στο διαδίκτυο.\nΤο «παρών» στην εκδήλωση του Ευρωκοινοβουλίου δίνει και ο Πάουλ Λούκοβιτς, διευθυντής ερευνών στο Γερμανικό Κέντρο Ερευνών για την Τεχνητή Νοημοσύνη. “Θυμάμαι ότι όταν ήμουν νέος έπρεπε να μιλήσουμε σε μία εφημερίδα για να προσλεκύσουμε ενδιαφέρον σε εθνικό επίπεδο, αυτό ήταν το φίλτρο που έκρινε ποιος θα προσελκύσει την προσοχή και ποιος όχι…”, λέει ο 51χρονος Λούκοβιτς.\nΣήμερα τα πράγματα είναι διαφορετικά. Με την κατάλληλη τεχνική, επισημαίνει, μπορείς να εγείρεις ενδιαφέρον στο Ίντερνετ για κάτι που θεωρούσες παντελώς αδιάφορο μέχρι σήμερα. Κι όμως, o ειδήμων της τεχνητής νοημοσύνης προειδοποιεί ότι δεν πρέπει (μόνο) να καταδικάζουμε τα bots.\n“Μην ξεχνάτε ότι σε κάποιο βαθμό ήδη χρειαζόμαστε τα bots για να διαμορφώσουμε άποψη, πάρτε το παράδειγμα της Google”, λέει ο Λούκοβιτς. Οι μηχανές αναζήτησης δεν είναι τίποτε άλλο από bots, τα οποία χτενίζουν το διαδίκτυο με βάση συγκεκριμένο αλγόριθμο. “Επομένως το ζήτημα δεν είναι να απορρίψουμε το φαινόμενο, αλλά να το διαμορφώσουμε έτσι, ώστε να αποφύγουμε τις αρνητικές συνέπειές του”, υποστηρίζει ο Γερμανός ειδικός.\nΕνόψει εκλογών οι ευρωπαϊκοί θεσμοί ανησυχούν ιδιαίτερα για πιθανές προσπάθειες δυσφήμισης ή παραπληροφόρησης με την πολλαπλασιαστική δύναμη της τεχνητής νοημοσύνης. Τον περασμένο Δεκέμβριο η Κομισιόν παρουσίασε συγκεκριμένο σχέδιο δράσης για την “καταπολέμηση της προπαγάνδας στο Ίντερνετ”, διπλασιάζοντας τον προϋπολογισμό της task force που ίδρυσε το 2015 για να αντιμετωπίσει τη ρωσική προπαγάνδα.\nΠαράλληλα, αποφάσισε να εγκαθιδρύσει έναν μηχανισμό έγκαιρης προειδοποίησης για πιθανές επιθέσεις, στον οποίο μπορούν να απευθύνονται τα κράτη-μέλη. Επιπλέον, ψηφιακές πλατφόρμες όπως το Facebook και το YouTube δεσμεύονται πλέον να απομακρύνουν ή να επισημαίνουν τα μηνύματα που προέρχονται από social bots. Παραμένει άδηλο αν θα βοηθήσουν όλα αυτά.\nΠολλά κράτη-μέλη, ιδιαίτερα από την ανατολική Ευρώπη, ζητούν πιο αποφασιστικές παρεμβάσεις. Από την πλευρά του ο Ρεζά Καζεμί προτείνει “εξατομικευμένες λύσεις” για τους πελάτες του, προκειμένου να αντιμετωπίσουν τον πόλεμο προπαγάνδας στο διαδίκτυο. “Εμείς δημιουργούμε bots, που καταστρέφουν τα άλλα bots”, δηλώνει με υπερηφάνεια. Για την ακρίβεια, εξηγεί, δημιουργεί bots, τα οποία αναλαμβάνουν να καταγγείλουν τα κακεντρεχή τρολ στο Facebook. Στο τέλος το Facebook σβήνει όλα τα bots, δηλαδή τόσο εκείνα του Καζεμί, όσο και τα “αντίπαλα” bots. Αποστολή εξετελέσθη.\nΠροηγούμενο άρθροΟι πολλές πληροφορίες «σκοτώνουν» την προσοχή\nΕπόμενο άρθροΚαλλυντικά απαγορευμένα στην Ε.Ε. επιτρεπόμενα στις ΗΠΑ: Τι να προσέχουμε


Αμβρόσιος: «Γλυκιά ελπίδα η Χρυσή Αυγή αλλά δεν μας άκουσε» | Athens Voice\n22.09.2013 | 12:33\nΑμβρόσιος: «Γλυκιά ελπίδα η Χρυσή Αυγή αλλά δεν μας άκουσε»\nΠαρέμβαση που προκάλεσε αντιδράσεις από τον μητροπολίτη Καλαβρύτων\nΟ μητροπολίτης Καλαβρύτων και Αιγιαλείας Αμβρόσιος καταδίκασε τη δολοφονία του Παύλου Φύσσα στο Κερατσίνι, η οποία είπε πως είναι «ενδεικτική της διάλυσης του κοινωνικού ιστού στη χώρα». Ο μητροπολίτης Αμβρόσιος θεωρεί δεδομένο το εμφυλιακό κλίμα, θυμήθηκε τις δικές του εμπειρίες από εκείνη την εποχή και χαρακτήρισε τη Χρυσή Αυγή κόμμα με «πολλά σοβαρά πρόσωπα», η οποία θα μπορούσε να αναδειχθεί σε «γλυκιά ελπίδα» αλλά δεν τα κατάφερε γιατί δεν άκουσε την Εκκλησία.\nΑναλυτικά η δήλωση του μητροπολίτη Αμβρόσιου\n«Διακόπτουμε τη σιωπή μας προσωρινά, για να υψώσουμε φωνή διαμαρτυρίας! Προχθές, δηλ. στις 18 Σεπτεμβρίου ε.έ. στην Αμφιάλη του Πειραιώς δολοφονηθηκε ο Παύλος Φύσσας, ο οποίος ανήκε στο χώρο της αριστεράς. Προηγήθηκε λογομαχία μέ οπαδούς ή στελέχη της Χρυσής Αυγής και -όπως λέγεται- κάποιος απ΄αυτούς τον μαχαίρωσε και τελικά τον εφόνευσε! Το έγκλημα, λοιπόν, ο φόνος, η αφαίρεση της ζωής, όχι μόνο ΜΕ ΚΑΝΕΝΑ ΤΡΟΠΟ δεν συγχωρείται, αλλά και οδηγεί σταθερά στην διάλυση του κοινωνικού ιστού! Κατά την περίοδο του Συμμοριτοπολέμου, περίοδο την οποία για να ξεπλύνουν την ντροπή τους ωνόμασαν μετα ταύτα "περίοδο του εμφυλίου πολέμου", το σύνθημα, που κυριαρχούσε ήταν "αδερφός τον αδερφό να σκοτώνει"!!!! Ήταν το τραγούδι της εποχής! Ήμασταν τότε μικρό παιδί καί ακόμη στα αυτιά μας αντηχεί παράδοξα!\nΕάν λοιπόν οπαδοί της Χρυσής Αυγής εξετέλεσαν εν ψυχρώ τόν άνθρωπο, γεγονός για το οποίο δικαίως δημιουργήθηκε τόσο παραλήρημα από τα ΜΜΕ, είναι κατακριτέοι! Λυπούμεθα για λογαριασμό τους! Το έγκλημα δεν λύνει προβλήματα! Απλώς τα πολλαπλασιάζει!\nΟι εξωγενείς πολιτικοί παράγοντες, που μας κυβερνούν -σε μια νέα έκδοση "ξενικής κατοχής"- οδηγούν τόν Ελληνικό Λαό σε εσωτερικό διχασμό! Έτσι εξυπηρετούνται καλύτερα τα σχέδιά τους για την πλήρη διάλυση της Ελλάδος. Δύο τρόποι προσφέρονται, για να το κατορθώσουν: είτε μία πολεμική σύρραξη με την γείτονα Τουρκία, είτε μία εσωτερική αναταραχή, η οποία θα οδηγήσει σε κοινωνική εξέγερση ή -με άλλα λόγια- σε ένα νέο εμφύλιο πόλεμο!\nΤα πράγματα δείχνουν, ότι οδηγούμεθα πλέον προς αυτή την δεύτερη εκδοχή!\nΩς ταπεινός Επίσκοπος της Ορθοδόξου Εκκλησίας ποιούμεθα έκκληση πρός όλους: και προς τους Κυβερνώντες και προς την Αντιπολίτευση και προς τον Ελληνικό Λαό: Παύσατε πύρ! Γαληνεύσατε τις ψυχές σας! Αγαπηθήτε ο ένας με τον άλλο! Μπορεί να έχουμε διαφορετικές ιδέες και πολιτικες τοποθετήσεις, αλλά πρέπει να αγαπιώμαστε! Στην αληθινή Δημοκρατία όλα τα πολιτικά σχήματα και συστήματα χωράνε! Ένα μόνο δεν χωράει, δηλ το μίσος, η κακία, ο διχασμός, η εκδίκηση! Όλα αυτά αποτελούν ένα και το αυτό πράγμα.\nΣτην Εκκλησία μαθαίνουμε να αγαπάμε τον εχθρό μας! Αλλά ο Έλληνας, και άν ακόμη ανήκει σε ένα διαφορετικό από εμάς πολιτικό χώρο ή σχήμα, είναι ΑΔΕΛΦΟΣ μας! ΔΕΝ ΕΙΝΑΙ εχθρός μας! Ελάτε, λοιπόν, στην Εκκλησία! Ενωθήτε με τον Κύριό μας και Σωτήρα Χριστό! Αγιάσατε τις ψυχές σας! Μόνον έτσι και μόνο τότε θα καταλιαγιάσουν τά πάθη και θα ειρηνεύσουν οι ψυχές μας.\nΕγράψαμε παλαιότερα, ότι εάν η Χρυσή Αυγή διορθώσει μερικές ιδεολογικές τοποθετήσεις της και εάν επίσης διορθώσει μερικές περιπτώσεις ακραίας συμπεριφοράς ωρισμένων τουλάχιστον Μελών της, θα μπορούσε να αναδειχθεί η "γλυκειά ελπίδα" στους δυσχειμέρους τούτους καιρούς, τους οποίους διερχόμεθα! ΔΕΝ ΜΑΣ ΑΚΟΥΣΑΝ! Και να το αποτέλεσμα! Εισπράττουν πλέον την γενική κατακραυγή! Εν τούτοις στούς κόλπους της Χρυσής Αυγής υπάρχουν πολλά σοβαρά πρόσωπα! Ας αναλάβουν, λοιπόν, τον ρόλο, που τους ανήκει! Καί μάλιστα χωρίς αναβολή, αφού τώρα πιά τους πήρε ο κατήφορος!\nΑλλοιώς ο Θεός ας βάλει το χέρι Του! Ο Θεός πλέον σώζοι την Ελλάδα από τον καταστροφικό κατήφορο του εθνικού διχασμού!».


www.christdionysos.com | Αρχαία Ελλάδα, Ιστορία, Ολύμπιοι Θεοί, Τιτάνες, Ημίθεοι, Νύμφες, Ζώδια, Τρόπος Ζωής Αρχαίων Ελλήνων, Ημερολόγιο, Μυστήρια, Ελληνικό Ολύμπιο Θρήσκευμα. - Τα φρούτα\nΠαρόλα αυτά, ορισμένα φρούτα, όπως είναι τα πορτοκάλια, τα βερίκοκα, τα μανταρίνια, τα ροδάκινα και άλλα ήταν άγνωστα στο διαιτολόγιο των αρχαίων. Έτσι η πληθώρα των φρούτων, που κατακλύζουν σήμερα τις αγορές, ήταν άγνωστα για αυτούς.\nΑκόμη, οι αρχαίοι συγγραφείς έλεγαν κάρυα όλους τους καρπούς με τον σκληρό φλοιό. Η Δαμασκός της Συρίας, αναφέρουν κάποιοι πως ονομάστηκε έτσι από τα καλά δαμάσκηνα που έβγαιναν στα μέρη της. Τα μήλα ήταν επίσης γνωστά στους αρχαίους, όχι όμως με την πλούσια ποικιλία που παρουσιάζονται σήμερα στην αγορά. Τα γλυκά μήλα τα έλεγαν «Ορβικλάτα» και τα πιο ζουμερά «σητάνια» ή «πλατάνια». Η πορτοκαλιά, που πατρίδα της θεωρείται η νοτιοανατολική Ασία, ήταν άγνωστη για τους αρχαίους αφού έγινε γνωστή στην Ευρώπη τον 16ο αιώνα. Από τα πιο περιζήτητα φρούτα ήταν τα σταφύλια, αλλά όσοι τα καλλιεργούσανε τα βλέπανε περισσότερο σαν οίνο. Το πιο αγαπημένο φρούτο των αρχαίων ήταν τα σύκα και τα πιο περίφημα ήταν τα σύκα της Αττικής, κάτι που ύμνησαν αρκετοί. Γι’ αυτό και ο Ίστρος, ένας γραμματικός, ποιητής και ιστορικός από την Κυρήνη, λέει στα «Αττικά» ότι «τα σύκα της Αττικής, που θεωρούνται και τα καλύτερα, δεν πρέπει να εξάγονται, ώστε να τα απολαμβάνουν μόνο οι Αθηναίοι...». Ακόμη αναφέρει, πως πολλοί έκαναν μυστικά την εξαγωγή.


32η Διεθνής Έκθεση Ποιοτικού Ελέγχου - Control Show - qcontrol\n32η Διεθνής Έκθεση Ποιοτικού Ελέγχου – Control Show\nMar 29, 2018 | Νέα\nΣτις 24–27 Απριλίου του 2018 στο εκθεσιακό κέντρο της Στουτγάρδης Γερμανίας θα πραγματοποιηθεί η 32η Διεθνής Έκθεση Ποιοτικού Ελέγχου “CONTROL”.\nΜε περισσότερους από 900 κατασκευαστές, η συγκεκριμένη έκθεση δίνει την δυνατότητα στους επισκέπτες της να παρακολουθήσουν τις τελευταίες εξελίξεις στον χώρο του ποιοτικού ελέγχου της βιομηχανίας μετάλλου. Το συγκεκριμένο παγκόσμιο και αναγνωρισμένο τεχνικό γεγονός, εστιάζει σε ζητήματα σχετικά με εξοπλισμό για την διασφάλιση της ποιότητας.\nΜεταξύ άλλων, οι επισκέπτες στην έκθεση “CONTROL”θα έχουν την ευκαιρία να δουν από κοντά εξοπλισμό και όργανα μέτρησης για Διαστασιολογικές Μετρήσεις, Σύσταση & Σκληρότητα Υλικών, Ρύθμισης & Ευθυγράμμιση.\nΜάθετε περισσότερα για την έκθεση “CONTROL” εδώ: www.control-messe.de/en/


Lockdown: Η παράταση στην Αττική και οι 10 περιοχές που έγιναν «κόκκινες» - Τι ισχύει από το Σάββατο - Newsbomb - Ειδησεις - News\nΕΛΛΑΔΑ 27/02/2021 06:10\nLockdown: Αναβολή στα σχέδια για άνοιγμα από την 1η Μαρτίου στην Αττική και σε αρκετές ακόμα περιοχές. Οι 10 νέες προσθήκες κόκκινου χρώματος στον επιδημιολογικό χάρτη. Τι θα γίνει με την Τσικνοπέμπτη και το Πάσχα.\nΤα επιδημιολογικά δεδομένα της εβδομάδας που πέρασε, όπως και των ημερών που προηγήθηκαν, δεν είχαν την εικόνα που περίμεναν οι λοιμωξιολόγοι. Όπως είχε αναφέρει το Newsbomb.gr, η παράταση του Lockdown τόσο στην Αττική όσο και σε άλλες περιοχές που είναι στο επίπεδο πολύ υψηλού κινδύνου – ήτοι το «βαθύ κόκκινο» στον επιδημιολογικό χάρτη – θεωρούταν δεδομένη κι εν τέλει ανακοινώθηκε επίσημα από τον υφυπουργό Πολιτικής Προστασίας και Διαχείρισης Κρίσεων, Νίκο Χαρδαλιά.\nΣτη διάρκεια της ενημέρωσης του υπουργείου Υγείας για την πορεία του κορονοϊού στη χώρα, ο κ. Χαρδαλιάς ενημέρωσε για τις αποφάσεις και επιβεβαίωσε τις πληροφορίες για… αναβολή των σχεδίων να υπάρξει μερικό άνοιγμα της αγοράς και άλλων τομέων της κοινωνίας από την 1η Μαρτίου. Αντίθετα, από τον υφυπουργό ανακοινώθηκε η παράταση των μέτρων μέχρι τις 8 Μαρτίου, αλλά και η εφαρμογή νέων από τα ξημερώματα του Σαββάτου (27.02), στις 06:00 το πρωί, και για μια εβδομάδα ακόμα τουλάχιστον σε αρκετές περιοχές.\nΣυγκεκριμένα, παράταση του ήδη ισχύοντος lockdown ανακοινώθηκε για έξι περιοχές. Αναλυτικά:\nΣύμφωνα με την εξέλιξη της πανδημίας στην Ελλάδα και μετά από εισήγηση της επιτροπής, όπως ανέφερε ο κ. Χαρδαλιάς, στο επίπεδο αυξημένης επιτήρησης (κόκκινο) από σήμερα (27.02) ως τις 8 Μαρτίου μπαίνουν:\nΟ Δήμος Μυκόνου βγαίνει από το «βαθύ κόκκινο» και πάει στο «κόκκινο», μετά από βελτίωση που εμφάνισαν τα δεδομένα.\nΤην ίδια στιγμή, στις τάξεις των επιστημόνων υπάρχει μια συγκρατημένη αισιοδοξία για τις ημέρες του Πάσχα και για εορτασμό σύμφωνα με τα ήθη και τα έθιμα των Ελλήνων. Κάτι που, όπως όλοι γνωρίζουμε, δεν έγινε πέρσι καθώς οι ημέρες του Πάσχα συνέπεσαν με το πρώτο κύμα της πανδημίας του κορονοϊού και το πρώτο αυστηρό lockdown που είχε επιβληθεί στη χώρα.\nO Θεόδωρος Βασιλακόπουλος, καθηγητής Πνευμονολογίας και Εντατικής Θεραπείας, μιλώντας στο Mega, σημείωσε ότι τα πράγματα «δεν πάνε όσα καλά θα θέλαμε, αλλά ούτε ήρθε η καταστροφή». Με την επέκταση των περιοριστικών μέτρων, για τουλάχιστον μία βδομάδα, ο κ. Βασιλακόπουλος επισήμανε ότι το lockdown στην Αττική δεν απέδωσε τα αναμενόμενα αποτελέσματα, ενώ τόνισε ότι είναι στο χέρι του κάθε πολίτη αν θα γίνει άρση πιο γρήγορα από το προκαθορισμένο. «Αν φερθούμε πολύ προσεκτικά μπορεί κάτι να ανοίξει», σχολίασε.\nΟ καθηγητής τόνισε ότι μοναδική λύση για επιστροφή στην κανονικότητα είναι ο εμβολιασμός και ανέφερε το παράδειγμα του Ισραήλ, όπου ο εμβολιασμός έχει προχωρήσει και τα στοιχεία που παρουσιάζει η χώρα είναι θετικά. «Η μοναδική λύση που υπάρχει είναι το εμβόλιο», είπε ο κ. Βασιλακόπουλος και σημείωσε ότι ο εμβολιασμός στη χώρα ήδη αποδίδει.\nΣχετικά με τον εορτασμό του Πάσχα, ο καθηγητής επισήμανε ότι είναι υπαρκτή η πιθανότητα να γιορτάσουμε «στο χωριό», κάτι που είχε αναφέρει πρόσφατα και σε δηλώσεις του στο Newsbomb.gr.


ΓΙΑ ΤΗΝ ΠΙΟ ΡΟΜΑΝΤΙΚΗ ΕΒΔΟΜΑΔΑ ΤΟΥ ΧΡΟΝΟΥ ΤΑ ΠΟΛΥΚΑΤΑΣΤΗΜΑΤΑ ATTICA ΣΑΣ ΠΡΟΤΕΙΝΟΥΝ ΑΓΟΡΕΣ ΚΑΙ EXTRA ΔΩΡΑ ΓΕΜΑΤΑ ΑΓΑΠΗ.\nΕνημερωθείτε για τις προωθητικές ενέργειες στα πολυκαταστήματα attica και προγραμματίστε σωστά τις ρομαντικές αγορές σας....\nΕνημερωθείτε για τις προωθητικές ενέργειες στα πολυκαταστήματα attica και προγραμματίστε σωστά τις ρομαντικές αγορές σας.\nCK CALVIN KLEIN JEWELERY\nMε κάθε αγορά ρολογιού ή κοσμήματος ck Calvin Klein σας περιμένει ένα γλυκό δώρο - έκπληξη!\nΜε κάθε αγορά από τη συλλογή Calvin Klein Joyous, σας κάνουμε δώρο ένα συλλεκτικό charm.\n8/2/2014 - 15/2/2014\nΑΠΟ 13/2/2014 ΚΑΙ ΜΕΧΡΙ ΕΞΑΝΤΛΗΣΕΩΣ ΤΩΝ ΑΠΟΘΕΜΑΤΩΝ\nΚουτί σε σχήμα καρδιάς από τη SWAROVSKI.\nΑγοράζοντας οποιοδήποτε προϊόν Estee Lauder, κερδίζετε δώρο ένα προϊόν μακιγιάζ.\n13/2/2014 - 15/2/2014\nMascara & Lip Gloss σε συλλεκτική συσκευασία από την Estee Lauder.\nΑγοράζοντας ένα άρωμα των 100ml, δώρο ένα travel candle.


Dinatos©: Ο πόλεμος κατά των μετρητών. Οδεύουμε προς έναν ολοκληρωτισμό; Τα κίνητρα και οι υποκινητές.\nΥπάρχει ένας πόλεμος που βρίσκεται σε εξέλιξη. Πρόκειται για τον πόλεμο κατά των μετρητών. Διεξάγεται σε.... όλο τον κόσμο, ενώ στην χώρα μας έχει λάβει μια ιδιαίτερα επιθετική μορφή. Οι πολιτικοί μαζί με τους τραπεζίτες, υποστηρίζουν ότι αυτό θα κάνει πιο ασφαλή την κοινωνία μας. Όμως τίθεται το ερώτημα, μήπως πρόκειται για ακόμη μια προπαγάνδα; Μήπως αφορά στον απόλυτο έλεγχο των πολιτών και των χρημάτων τους από το κράτος και τις τράπεζες; Μπορεί η κατάργηση των μετρητών να σημαίνει κατάλυση της Δημοκρατίας και των προσωπικών μας ελευθεριών;\nhuffingtonpost.gr Μέσω id-ont\nΑναρτήθηκε από giem στις 25.2.17


καλύτερες εφαρμογές ημερολογίου για mac 2021\nΕνώ ο χρόνος φαίνεται να έχει λιώσει σε μια τεράστια σφαίρα κατά τη διάρκεια του 2020, είτε το πιστεύετε είτε όχι, έχουμε ακόμα χρονοδιαγράμματα για να τηρήσουμε -ασθμαίνω. Αυτός είναι ο λόγος που έχετε ψηφιακό ημερολόγιο Μακ με macOS Big Sur μπορεί να είναι σωτήρια, επειδή μπορείτε να παρακολουθείτε όλες τις συναντήσεις σας στο Zoom ή το Google Meet, τα ραντεβού τηλεϊατρικής, τα εικονικά στέκια με φίλους και την οικογένειά σας και άλλα πράγματα. Oneσως μια μέρα να μπορέσουμε να επιστρέψουμε στα σωματικά ραντεβού και τις συναντήσεις, αλλά έτσι κι αλλιώς, η ζωή γίνεται ταραχώδης και η παρακολούθηση των πάντων μπορεί να είναι κουραστική. Ακολουθούν μερικές από τις καλύτερες εφαρμογές ημερολογίου για Mac που αγαπάμε.\nΟι καλύτερες εφαρμογές ημερολογίου για Mac:\nInstaCal - Ημερολόγιο γραμμής μενού\nΟι καλύτερες εφαρμογές ημερολογίου για Mac:Φανταστικός\nΦανταστικός υπάρχει εδώ και αρκετά χρόνια και παρόλο που έχει αλλάξει σε μοντέλο συνδρομής, παραμένει η αγαπημένη εφαρμογή ημερολογίου για πολλούς από εμάς εδώ στο iMore.\nΜε το Fantastical, λαμβάνετε μια πλήρως λειτουργική εφαρμογή για επιτραπέζιους υπολογιστές που διαθέτει επίσης έκδοση μενού για γρήγορη πρόσβαση. Μπορείτε να προσαρμόσετε τις προβολές σας για ημερήσιες, εβδομαδιαίες, μηνιαίες, ακόμη και ετήσιες, και η ατζέντα των εκδηλώσεών σας εμφανίζεται επίσης στην πλαϊνή γραμμή. Εάν εκτελείτε πολλά ημερολόγια ταυτόχρονα, τα πράγματα μπορούν να γίνουν ασυνήθιστα-Το Fantastical σάς επιτρέπει να προσαρμόσετε τα σύνολα ημερολογίων για προβολή ταυτόχρονα και μπορεί να είναι ακόμη και βάσει τοποθεσίας, ώστε τα πράγματα να μην τρελαίνονται πολύ κατά την προβολή. Για παράδειγμα, μπορείτε να βλέπετε ημερολόγια εργασίας ενώ είστε στη δουλειά, αλλά προσωπικά όταν είστε στο σπίτι.\nΗ φυσική εισαγωγή γλώσσας είναι επίσης κορυφαία, καθώς η εφαρμογή καταλαβαίνει εύκολα και συμπληρώνει όλα τα κατάλληλα πεδία ενώ πληκτρολογείτε κάτι τόσο απλό όπως 'Γεύμα με τη μαμά στο In-N-Out την Τρίτη στις 2 μ.μ.'\nΕνώ το Fantastical έχει τώρα ένα συνδρομητικό μοντέλο, οι προηγούμενοι χρήστες του Fantastical 2 λαμβάνουν τις περισσότερες από τις δυνατότητες ξεκλειδωμένες, επομένως είναι ακόμα πολύ λειτουργικό. Εάν είστε νέοι στο Fantastical, υπάρχει μια δοκιμή για να το δοκιμάσετε για να δείτε αν σας αρέσει πριν αποφασίσετε για μια συνδρομή. Η δωρεάν έκδοση έχει περιορισμένες δυνατότητες.\nΤο Fantastical έχει μια όμορφη διεπαφή που είναι εύκολη στη χρήση και πολλά ισχυρά χαρακτηριστικά.\nΟι καλύτερες εφαρμογές ημερολογίου για Mac:BusyCal\nΠηγή: Busy Apps FZE\nΜια άλλη εξαιρετική επιλογή είναι το BusyCal. Αυτή η εφαρμογή συγχρονίζεται αυτόματα με όλους τους λογαριασμούς που χρησιμοποιείτε με την εφαρμογή αλληλογραφίας σε Mac και όλα θα είναι ενημερωμένα. Ο σχεδιασμός της ίδιας της εφαρμογής είναι απλός και καθαρός, αλλά υπάρχουν επίσης πολλές ισχυρές δυνατότητες. Ένα από αυτά είναι το Έξυπνο φίλτρο, το οποίο σας επιτρέπει να δημιουργείτε κανόνες για τα γεγονότα που εμφανίζονται. Για παράδειγμα, μπορείτε να ορίσετε ένα φίλτρο ώστε να εμφανίζονται μόνο γενέθλια ή επαναλαμβανόμενα συμβάντα. Το BusyCal σάς επιτρέπει επίσης να ρυθμίσετε πολλά Έξυπνα φίλτρα ταυτόχρονα, διευκολύνοντας την οργάνωση του ταραχώδους ημερολογίου σας.\nΆλλα χαρακτηριστικά του BusyCal περιλαμβάνουν μια εφαρμογή γραμμής μενού, χρόνο ταξιδιού, εισαγωγή φυσικής γλώσσας και έναν τόνο επιλογών προσαρμογής που περιλαμβάνουν όψη γραμματοσειράς, μέγεθος, χρώματα, μορφή ώρας και πολλά άλλα. Εάν δεν σας αρέσει το συνδρομητικό μοντέλο της Fantastical, το BusyCal και το εφάπαξ κόστος του είναι μια εξαιρετική εναλλακτική λύση που πρέπει να λάβετε υπόψη.\nΤο BusyCal περιέχει ένα σωρό χρήσιμες λειτουργίες και είναι εξαιρετικά προσαρμόσιμο. Έχει επίσης ένα μόνο εφάπαξ κόστος.\n$ 50 στο App Store\nΟι καλύτερες εφαρμογές ημερολογίου για Mac:Ημερολόγια\nΕάν είστε ικανοποιημένοι με την προεπιλεγμένη εφαρμογή Ημερολόγιο σε Mac, αλλά θέλετε απλώς μια συνοδευτική εφαρμογή να τη συνοδεύει στο μενού, τότε τα Ημερολόγια αξίζει να τα δείτε. Αυτή η δωρεάν εφαρμογή βρίσκεται στο μενού σας, ενεργώντας ως θεατής για τα ημερολόγια που έχετε ορίσει στο Ημερολόγιο. Λειτουργεί ως ένας γρήγορος τρόπος για να δείτε το πρόγραμμα και την ατζέντα σας με μια μόνο ματιά, οπότε δεν μπορείτε να προσθέσετε νέα συμβάντα από αυτήν την εφαρμογή. Υπάρχει μια προαιρετική συνδρομή που σας προσφέρει περισσότερες δυνατότητες, όπως η προσθήκη λογαριασμών και φόντων ημερολογίου Google.\nΗμερολόγια από την Qbix, Inc.\nΤα ημερολόγια ζουν στη γραμμή μενού σας και χρησιμεύουν ως σύντροφοι στην προεπιλεγμένη εφαρμογή Ημερολόγιο.\nΟι καλύτερες εφαρμογές ημερολογίου για Mac:Πληροφορητής\nΠηγή: Fanatic Software\nΧρειάζεστε την εφαρμογή ημερολογίου σας να είναι κάτι περισσότερο από ένα ημερολόγιο; Τότε το Informant είναι αυτό που ψάχνετε. Αυτή η ισχυρή εφαρμογή μετατρέπει το ημερολόγιο, τον διαχειριστή εργασιών και τις σημειώσεις σας σε ένα, δίνοντάς σας όλα όσα χρειάζεστε με μια μόνο ματιά. Το στοιχείο διαχείρισης εργασιών του Informant είναι επίσης πολύ ευέλικτο, συνεργάζεται μαζί σας, είτε πρόκειται για GTD, είτε για Franklin Covey, είτε για μια απλή και βασική λίστα εργασιών. Το Informant διαθέτει επίσης υποστήριξη για πολλά φίλτρα, ώστε να μπορείτε εύκολα να αλλάζετε και να αποκτάτε πρόσβαση στα σημαντικά πράγματα όποτε χρειαστεί.\nΤο Informant μετατρέπει το ημερολόγιο, τον διαχειριστή εργασιών και την εφαρμογή σημειώσεων σε ένα.\nΟι καλύτερες εφαρμογές ημερολογίου για Mac:InstaCal - Ημερολόγιο γραμμής μενού\nΠηγή: Higher Bar LLC\nΕάν θέλετε το ημερολόγιό σας να ζει στη γραμμή μενού σας, αλλά χρειάζεστε λίγο περισσότερη λειτουργικότητα από τα Ημερολόγια, τότε το InstaCal αξίζει να εξεταστεί. Αυτή η εφαρμογή βρίσκεται επίσης στη γραμμή μενού σας, επομένως δεν είναι μια πλήρης εφαρμογή όπως οι άλλες. Ωστόσο, κρατά το ημερολόγιό σας ένα κλικ μακριά, ώστε να μπορείτε να δείτε τα συμβάντα, την ατζέντα, ακόμη και τις εργασίες σας, καθώς και να έχετε τη λειτουργικότητα της άμεσης προσθήκης νέων συμβάντων και εργασιών. Το InstaCal λειτουργεί με οποιοδήποτε από τα ημερολόγια που έχετε ήδη ρυθμίσει στο Ημερολόγιο ή μπορείτε να προσθέσετε μη αυτόματα απεριόριστους λογαριασμούς από το Google, το Office 365 και το Outlook. Διαθέτει επίσης υποστήριξη Dark Mode, επιλογές προσαρμογής και πολλά άλλα.\nΤο InstaCal βρίσκεται στη γραμμή μενού σας, αλλά εξακολουθεί να σας προσφέρει άφθονη λειτουργικότητα, συμπεριλαμβανομένης της δυνατότητας προσθήκης συμβάντων και εργασιών.\nΟι καλύτερες εφαρμογές ημερολογίου για Mac:Μίνι Ημερολόγιο\nΘέλετε μια εφαρμογή ημερολογίου που είναι απλή και ελαφριά; Το μίνι ημερολόγιο ταιριάζει απόλυτα με το λογαριασμό. Σας δίνει πρόσβαση στα ημερολόγιά σας με τρεις τρόπους: στην επιφάνεια εργασίας, από το Dock και από το μενού. Όταν βρίσκεται στην επιφάνεια εργασίας, είναι πάντα ενεργοποιημένη και κάθεται πάνω από την ταπετσαρία. Από το Dock, απλά πρέπει να κάνετε κλικ στο εικονίδιο και θα εμφανιστεί το ημερολόγιο ως αναδυόμενο παράθυρο. Το Μίνι Ημερολόγιο μπορεί να ρυθμιστεί ως προς το χρώμα, τα πλήκτρα συντόμευσης και μπορεί να σας δείξει επίσης τις ώρες ανατολής και δύσης του ηλίου. Είναι απλώς ένας ελαφρύς και γρήγορος τρόπος για να φτάσετε στο ημερολόγιό σας όταν χρειάζεται.\nΤο Mini Calendar είναι μια ελαφριά εφαρμογή ημερολογίου στην οποία μπορείτε να έχετε πρόσβαση από την επιφάνεια εργασίας, το Dock ή το μενού.\nΟι καλύτερες εφαρμογές ημερολογίου για Mac:Ημερολόγιο 366 II\nΠηγή: Vincent Miethe\nΗ λίστα ολοκληρώνεται με το Ημερολόγιο 366 II, το οποίο είναι μια άλλη εφαρμογή ημερολογίου μενού. Ωστόσο, είναι ένα από τα πιο πλήρως χαρακτηριστικά, το οποίο είναι αρκετά εντυπωσιακό. Με το Ημερολόγιο 366 II, αποκτάτε πλήρη πρόσβαση στο ημερολόγιο και τις υπενθυμίσεις σας απευθείας από τη γραμμή μενού και μπορείτε να αλλάξετε την προβολή σε έτος, μήνα, εβδομάδα, ημέρα, ατζέντα ή ακόμη και λίστα. Διαθέτει οκτώ θέματα για ανοιχτές και σκοτεινές λειτουργίες, προσαρμοσμένα χρώματα, σύνολα ημερολογίου, προσαρμοσμένα μεγέθη γραμματοσειρών, ενσωμάτωση Spotlight, χρόνο ταξιδιού, υποστήριξη Alfred και LaunchBar και πολλά άλλα. Το να συσκευάζεις όλες τις δυνατότητες μιας πλήρους εφαρμογής μόνο στη γραμμή μενού είναι αρκετά εκπληκτικό και το κόστος της εφαρμογής δεν είναι επίσης πάρα πολύ, λαμβάνονται όλα υπόψη.\nΤο Ημερολόγιο 366 II είναι μία από τις πιο γεμάτες δυνατότητες εφαρμογές ημερολογίου μενού.\n15 $ στο App Store\nΜείνετε στο πρόγραμμα με τις καλύτερες εφαρμογές ημερολογίου για Mac\nΑυτές είναι μόνο μερικές από τις καλύτερες εφαρμογές ημερολογίου στο Mac που είναι οι αγαπημένες μας μέχρι στιγμής. Οι περισσότεροι από εμάς είμαστε θαυμαστές του Fantastical τα τελευταία χρόνια και ήταν ο καθημερινός μας οδηγός για ημερολόγια σε Mac. Μια άλλη δημοφιλής επιλογή είναι το BusyCal, το οποίο δεν απαιτεί συνδρομή όπως το Fantastical. Τι χρησιμοποιείτε για να παρακολουθείτε το πρόγραμμά σας στο Mac; Ενημερώστε μας για τα αγαπημένα σας στα σχόλια!\nΕνημερώθηκε Δεκέμβριος 2020: Αυτές είναι ακόμα οι καλύτερες εφαρμογές ημερολογίου για Mac.\nΠως Να Πώς να μοιραστείτε την τοποθεσία και τις οδηγίες με τους Χάρτες Google\nΠώς να επεξεργαστείτε εικόνες και βίντεο στις Φωτογραφίες για Mac


Karapanagos : ΚΑΛΟ ΜΗΝΑ! ΚΑΛΟ ΚΑΛΟΚΑΙΡΙ!\nΙΟΥΝΙΟΣ, ο τέταρτος μήνας του αρχαίου ρωμαϊκού ημερολόγιου με 29 ημέρες. Σήμερα είναι ο 6ος μήνας του χρόνου και έχει 30 ημέρες. Στις 21 Ιουνίου έχουμε το θερινό ηλιοστάσιο.\nΠΩΣ ΠΗΡΕ ΤΟ ΟΝΟΜΑ ΤΟΥ;\nΚατά μια άποψη πήρε το όνομά του από τη ρωμαϊκή θεά Γιούνο που ήταν αντίστοιχη με την ελληνική Ήρα, στην οποία ήταν αφιερωμένος. Κατά μια άλλη άποψη το όνομα του οφείλεται στον πρώτο ύπατο της Ρώμης Λεύκιο Ιούνιο Βρούτο.\nΟ ΙΟΥΝΙΟΣ ΣΤΟ ΠΑΡΕΛΘΟΝ!\nΣΤΗ ΡΩΜΗ:Αρχικά, ο Junius ήταν ο τέταρτος μήνας του δεκάμηνου Ρωμαϊκού ημερολογίου. Με την αναμόρφωση του Ρωμαϊκού Ημερολογίου από τον Νουμά Πομπίλιο έλαβε την έκτη θέση στο δωδεκάμηνο, πλέον, Ρωμαϊκό Ημερολόγιο, θέση που διατηρεί μέχρι σήμερα.\nΣΤΗΝ ΑΘΗΝΑ:Ο Ιούνιος αντιστοιχεί με το τέλος του αρχαίου ελληνικού μήνα Θαργηλίωνα και με τις αρχές του Σκιροφορίωνα.\nΟ ΙΟΥΝΙΟΣ ΣΤΗ ΛΑΟΓΡΑΦΙΑ!\nΈχει πολλές ονομασίες, από τις οποίες η πιο διαδεδομένη είναι «θεριστής» που προέρχεται από τον θερισμό των σιτηρών.\nΕπίσης Πρωτόλης ή Πρωτογιούλης, δηλ. πρώτος μήνας και αρχή του καλοκαιριού, Αλυθτσατσής (Κάλυμνος), Ρινιαστής (Πάρος), Ορνιαστής (Άνδρος), Λιοτρόπης, Κερασάρης (Γρεβενά) & Κερασινός (Πόντος), γιατί τότε ωριμάζουν τα κεράσια,Τζιτζικάρης, λόγω της δυναμικής παρουσίας των τζιτζικιών.\nΟ Φανιστής της Χίου, ο Λαμπατάρης της Κέρκυρας, ο Λαμπροφόρος της Κύπρου, ο Αϊγιαννίτης της Κρήτης, ο Λιοτροπιός της Κύθνου,ο Αλιτροπιός της Λέσβου, ο Αλυθτσάτσης της Καλύμνου, ο Κερασινός του Πόντου, ο Θεριστής μιας Ελλάδας ολόκληρης.\nΕΡΓΑΣΙΕΣ ΤΟΥ ΙΟΥΝΙΟΥ\nΤΟΥ ΘΕΡΙΣΜΟΥ: Στο Δρυμό Θεσσαλονίκης και αλλού, το πρώτο δεμάτι σταχυών που δένουν, το στήνουν όρθιο και το προσκυνούν, ενώ ο νοικοκύρης ρίχνει νομίσματα.\nKΛΗΔΟΝΑΣ (24/6): Μαντική πρακτική, πανελλήνια γνωστή. Την παραμονή της γιορτής πήγαινε ένα παιδί, που ζουν και οι δυο γονείς του, και έφερνε «αμίλητο» νερό στο σπίτι όπου είχαν συμφωνήσει να γίνει το έθιμο. Στην Κρήτη, τα κορίτσια έπαιρναν από το αμίλητο νερό του Κλήδονα και μεσημέρι το έριχναν στο πηγάδι. Η κοπέλα έστεκε στο χείλος του, κρατώντας ένα καθρέφτη με τρόπο ώστε οι ακτίνες του ήλιου να αντανακλώνται στο νερό, στην επιφάνεια του οποίου, όπως έλεγαν, σχηματιζόταν το είδωλο του μέλλοντα συζύγου τους.\nTΟ «ΣΤΙΦΑΔΟ ΤΟΥ ΑΓΙΟΥ ΠΕΤΡΟΥ»: Η αρχή αυτού του εθίμου τοποθετείται, σύμφωνα με τις τοπικές παραδόσεις, στα χρόνια της τουρκοκρατίας. Όπως λέγεται, ένας χριστιανός, από τα ΣΠΑΤΑ ΑΤΤΙΚΗΣ, κατόρθωσε να αποφύγει τη σύλληψη και τη θανάτωσή του από τους Τούρκους με τη βοήθεια του Αγίου Πέτρου, γι’ αυτό κι έταξε να θυσιάσει ένα μοσχάρι στη γιορτή του. Αλλά όταν ήρθε η μέρα αυτή, μετάνιωσε για το τάμα του και θυσίασε ένα αρνί. Το ταμένο όμως ζώο ήρθε μοναχό του και ξεψύχησε μπροστά στην εκκλησία. Το γεγονός αυτό έκανε μεγάλη εντύπωση και οι Σπαταναίοι άρχισαν από τότε να κάνουν θυσία κάθε χρόνο στον άγιο.\nΓΙΟΡΤΕΣ ΤΟΥ ΙΟΥΝΙΟΥ:\nΗ Πεντηκοστή, του Αγίου Πνεύματος: Η γενέθλιος ημέρα της εκκλησίας του Χριστού. Την ίδια μέρα γίνεται μεσολογγίτικη γιορτή στη μνήμη και την ψυχανάπαυση των πεσόντων της Εξόδου, στο μοναστήρι του Αγίου Συμεών, στους πρόποδες του βουνού Ζυγός, κοντά στο Μεσολόγγι (τόπος συνάντησης των «Ελεύθερων πολιορκημένων», αν βέβαια τα είχαν καταφέρει).\nΤου Αϊ-Γιαννιού του Λαμπαδάρη ή Φανιστή ή Ριζικάρη ή Ριγανά(24/6):Την ημέρα αυτή άναβαν φωτιές συνήθως σε σταυροδρόμια κατά γειτονιές, με ανταγωνιστική διάθεση, κάθε γειτονιά θέλει να ανάψει τη μεγαλύτερη φωτιά. Σ’ αυτήν έριχναν και εύφλεκτα παλιοσύνεργα του χωρικού νοικοκυριού και απαραίτητα το μαγιάτικο στεφάνι.


ΓΝΩΜΗ ΚΙΛΚΙΣ ΠΑΙΟΝΙΑΣ: Αυτά είπαν ο Αντώνης και η Έρνα μετά τη συνάντησή τους\nΑυτά είπαν ο Αντώνης και η Έρνα μετά τη συνάντησή τους\nΑντώνης Σαμαράς: Ήταν μεγάλη χαρά μας που σήμερα δεχτήκαμε την Πρωθυπουργό της Νορβηγίας, την κυρία Erna Solberg, η οποία γνωρίζω ότι στο παρελθόν είχε επισκεφθεί τη χώρα μας και ιδιαίτερα τα Ελληνικά νησιά. Είναι μια επίσκεψη ιδιαίτερα σημαντική μίας φίλης της Ελλάδος και είναι ακόμα σημαντικότερη, γιατί, όπως ξέρετε, δεν έχει πραγματοποιηθεί διμερής συνάντηση Ελλάδος-Νορβηγίας, σε επίπεδο Πρωθυπουργών, εδώ και πάρα πολλά χρόνια.\nΗ κυρία Solberg επισκέπτεται την Αθήνα ενόψει της ανάληψης της Προεδρίας του Συμβουλίου της Ευρωπαϊκής Ένωσης από την Ελλάδα, το πρώτο εξάμηνο του 2014.\nΕίχα την ευκαιρία να της παρουσιάσω τις τέσσερις γνωστές προτεραιότητες της Ελληνικής Προεδρίας, που θα προωθήσουμε στο πρώτο εξάμηνο του 2014.\nΔηλαδή, Ανάπτυξη, Συνοχή, Τραπεζική Ένωση, ολοκληρωμένη πολιτική για τη μετανάστευση και ιδιαίτερα για τη λαθρομετανάστευση, την αντιμετώπισή της, και βέβαια τη Νησιωτική διάσταση της Ένωσης και τις Θαλάσσιες πολιτικές της Ευρώπης.\nΣυζητήσαμε, επίσης, την πορεία της Ελληνικής οικονομίας. Θέλω να σημειώσω ότι η Νορβηγία συμμετέχει σε ομάδα ειδικών που συστάθηκε από την Ευρωπαϊκή Επιτροπή, την Task Force και θέλω να ευχαριστήσω την Πρωθυπουργό και τη χώρα της, γιατί Νορβηγοί αξιωματούχοι συνεργάζονται με Έλληνες ομολόγους, για να τους μεταφέρουν τεχνογνωσία και βέλτιστες πρακτικές σε διάφορους τομείς. Και η βοήθεια αυτή μας ήταν πάντα πολύτιμη για μας.\nΑνέλυσα διεξοδικά την πρόοδο που συντελείται στην Ελλάδα, τόσο από πλευράς δημοσιονομικής πολιτικής, όσο και διαρθρωτικών πολιτικών. Για τη δημοσιονομική προσαρμογή, ότι η Ελλάδα είχε την ευκαιρία και έχει πιάσει τους στόχους της. Και σε ορισμένα σημεία, όπως είναι το πρωτογενές πλεόνασμα, είμαστε και πέραν των στόχων.\nΣε ό,τι αφορά τις διαρθρωτικές μεταρρυθμίσεις, ότι έχουμε καλύψει μια μεγάλη απόσταση και είμαστε έτοιμοι να πάμε ακόμα μακρύτερα. Βεβαίως, εξήγησα στην Νορβηγίδα Πρωθυπουργό ότι όλα αυτά έγιναν με ένα τεράστιο κοινωνικό κόστος για τους Έλληνες πολίτες, οι οποίοι υπέστησαν πολύ μεγάλες θυσίες σε όλη αυτή τη διάρκεια και τη δοκιμασία. Αυτή, βέβαια, η προσπάθεια θα πρέπει να τερματιστεί, δε θα πρέπει τώρα να σταματήσει και μετά από 5 χρόνια ύφεσης η Ελλάδα θα μπει στα πιο σίγουρα νερά της ανάκαμψης.\nΜε τη Νορβηγία, επίσης, έχουμε πολλά σημεία κοινού ενδιαφέροντος. Ένα σημαντικό τέτοιο θέμα είναι το θέμα των μεταναστευτικών ρευμάτων και συνεργαζόμαστε ήδη με τη Νορβηγία σε αυτό, η οποία σημειωτέον στηρίζει έμπρακτα, οικονομικά, σχετικές δραστηριότητες στη χώρα μας, ενώ, όπως το θεωρώ και αυτό πάρα πολύ σημαντικό, συμμετέχει ακόμα και στη Frontex η Νορβηγία.\nΣυζητήσαμε επίσης έναν άλλο μεγάλο τομέα, τη συνεργασία μας στον τομέα της ενέργειας. Η Νορβηγία, όπως ξέρετε, είναι σήμερα ηγέτιδα δύναμη, τόσο στο φυσικό αέριο, όσο και στο πετρέλαιο. Ειδικότερα, υπάρχει μια Νορβηγική εταιρεία η οποία πραγματοποίησε σεισμικές έρευνες στην περιοχή του Ιονίου, αλλά και νοτίως της Κρήτης, με σκοπό την ανεύρεση πετρελαίου και φυσικού αερίου. Οι έρευνες αυτές έχουν ολοκληρωθεί και αναμένουμε τα αποτελέσματά της.\nΣυζητήσαμε επίσης θέματα συμμετοχής Νορβηγικών κεφαλαίων, δυνατότητας τέτοιας που υπάρχουν για την ανοικοδόμηση της Ελληνικής οικονομίας. Και θα πρέπει όλοι να γνωρίζουμε ότι η Νορβηγία, άλλωστε, ανήκει στον Ευρωπαϊκό Οικονομικό Χώρο (ΕΟΧ), με τον οποίο η Ευρωπαϊκή Ένωση διατηρεί άριστες σχέσεις και δεσμούς συνεργασίας.\nΓια μια ακόμη φορά θα ήθελα να καλωσορίσω την Πρωθυπουργό της Νορβηγίας, να της ευχηθώ καλή δύναμη και συγχαρητήρια άλλη μια φορά για την εκλογή της. Και να της πω ότι η Ελλάδα και στη διάρκεια της Προεδρίας της, αλλά και γενικότερα ως χώρα φίλη με τη Νορβηγία, θα είναι πάντοτε εδώ για μια γόνιμη συνεργασία μεταξύ των δύο χωρών.\nErna Solberg: Θα ήθελα να ευχαριστήσω τον Πρωθυπουργό της Ελλάδας, τον κ. Σαμαρά, που με υποδέχτηκε εδώ στην Αθήνα. Ο κ. Πρωθυπουργός με ενημέρωσε για τις προτεραιότητες της Κυβερνήσεώς του ενόψει της Προεδρίας της Ευρωπαϊκής Ένωσης το πρώτο εξάμηνο του 2014 και επίσης, θα ήθελα να πω ότι η εξωτερική πολιτική της Νορβηγίας ξεκινάει εδώ, στην Ευρώπη. Και οι περισσότερες εσωτερικές πολιτικές έχουν τη δική τους ευρωπαϊκή πτυχή. Επομένως, είναι πολύ σημαντικό για τη δική μου κυβέρνηση να συνεργαζόμαστε ενεργά με τους εταίρους μας από την Ευρωπαϊκή Ένωση. Προσβλέπουμε σε περαιτέρω συνεργασία και σε στενότερη συνεργασία με την Ευρωπαϊκή Ένωση σε ένα ευρύτατο φάσμα θεμάτων και με βάση τις συμφωνίες για τον ΕΟΧ, τη συνθήκη Σένγκεν, αλλά και σε θέματα που αφορούν κοινά ενδιαφέροντα στον τομέα των εξωτερικών υποθέσεων.\nΌπως ακριβώς είπατε, έχουμε βεβαίως και εμείς στενή συνεργασία σε θέματα θαλασσίων υποθέσεων και ξέρουμε ότι αυτό είναι μία από τις προτεραιότητές σας κατά τη διάρκεια της Προεδρίας και εμείς βρισκόμαστε εδώ, μεταξύ άλλων, να επισημάνουμε τη σημασία που έχει για την απασχόληση και το περιβάλλον το κομμάτι των θαλασσίων μεταφορών.\nΚαι όπως ακριβώς είπε και ο κ. Πρωθυπουργός, συζητήσαμε διάφορα θέματα. Θέματα τα οποία άπτονται και της μεταναστεύσεως, αλλά και της κοινής ευρωπαϊκής προσέγγισης. Πιστεύουμε ότι η κοινή ευρωπαϊκή προσέγγιση απαιτείται στην περίπτωση της μετανάστευσης και για αυτό ακριβώς, συνεργαζόμαστε, μεταξύ άλλων, στην task force και τη Μεσόγειο. Γνωρίζουμε πάρα πολύ καλά στη Νορβηγία ότι τα εξωτερικά μας σύνορα, καθώς είμαστε μέλος της Σένγκεν, είναι, ουσιαστικά, συνέχεια των συνόρων της Ελλάδας, της Ιταλίας, της Ισπανίας. Επομένως, φέρουμε μία ευθύνη. Ευθύνη βαριά, ούτως ώστε εμείς να συμμετέχουμε ενεργά για να είναι τα σύνορα αποτελεσματικά, αλλά και να καλύπτονται οι ανθρωπιστικές ανάγκες για όλους εκείνους οι οποίοι μετακινούνται από χώρα σε χώρα. Ελπίζουμε να ληφθούν και μέτρα βραχυπρόθεσμα, αλλά ότι θα καταβληθούν, επίσης, και στις χώρες προέλευσης αυτών των ανθρώπων προσπάθειες μακροχρόνιες. Όπερ σημαίνει ότι, προτιθέμεθα να συνεργαστούμε στενά με την Ελλάδα σε θέματα που αφορούν τη Frontex, την Task Force και τη Μεσόγειο αλλά και τη μετανάστευση.\nΈνα ακόμα σημαντικό ζήτημα που μας απασχόλησε σήμερα, ήταν η οικονομική κατάσταση της Ελλάδας. 6 διαδοχικά έτη ύφεσης έχουν οδηγήσει σε πολλές δυσκολίες για τον ελληνικό λαό. Η ανεργία αυτή τη στιγμή στην Ελλάδα είναι από τις υψηλότερες στην Ευρώπη και επίσης, έχουν περιοριστεί τα εισοδήματα. Οι περισσότερες οικογένειες στην Ελλάδα, εμμέσως ή αμέσως, έχουν πληγεί από την ύφεση. Και πρέπει να πω ότι εντυπωσιάζομαι ως εκ του γεγονότος ότι έχουν αντέξει τόσα πολλά οι Έλληνες και βεβαίως, εντυπωσιάζομαι από το γεγονός ότι, ελπίζω μάλλον , ότι η οικονομική κατάσταση θα βελτιωθεί σύντομα.\nΤαυτοχρόνως, όμως, είναι πολύ σημαντικό να επισημάνουμε αυτά που έχουν επιτευχθεί. Είναι σημαντικές οι επιτυχίες και για αυτό θα πρέπει όλες οι Ευρωπαϊκές χώρες να συνεχίζουν να συνεργάζονται στο επίπεδο της ανταγωνιστικότητας και της βελτίωσης αυτής, προκειμένου να βελτιώσουμε, επίσης, την απασχόληση για το μέλλον. Οι θυσίες που έχουν γίνει, βεβαίως, γνωρίζω ότι συνδυάζονται με τις μεταρρυθμίσεις και ξέρω ότι συνεχίζονται οι μεταρρυθμίσεις, ούτως ώστε η Ελλάδα να μπορέσει να ανταπεξέλθει στις μελλοντικές προκλήσεις. Και έχω εντυπωσιαστεί τόσο από την αντοχή της ελληνικής κοινωνίας και του λαού, αλλά επίσης, εντυπωσιάστηκα και από τον πολιτικό βίο που διάγει η χώρα αυτήν τη δύσκολη περίοδο. Θεωρώ, επομένως, ότι θα πρέπει να σας συγχαρώ καταρχήν, διότι διαπιστώνω ότι αλλάζει η οικονομική κατάσταση προς το καλύτερο εντωμεταξύ.\nΔημοσιογράφος: Κύριε Πρωθυπουργέ, Ευρωπαϊκή Ένωση και Νορβηγία πρόκειται να ξεκινήσουν διαπραγματεύσεις για τις επιδοτήσεις του Ευρωπαϊκού οικονομικού χώρου για την επόμενη πενταετία. Πώς βλέπετε εσείς το ενδεχόμενο περισσότερα κονδύλια από αυτές τις επιδοτήσεις να χρησιμοποιηθούν κυρίως για την καταπολέμηση της νεανικής ανεργίας, εδώ στην Ελλάδα, αλλά και αλλού; Η ερώτησή μου είναι κατά πόσο εσείς θεωρείτε ότι μέσω των επιδοτήσεων που προσφέρει ο Ευρωπαϊκός Οικονομικός χώρος θα μπορούσαμε ή θα μπορούσατε να καταπολεμήσετε την ανεργία.\nΑντώνης Σαμαράς: Καταρχήν, έχει εκδηλώσει έντονο ενδιαφέρον η νορβηγική πλευρά, δηλαδή η επιχειρηματική κοινότητα της Νορβηγίας, προκειμένου να προχωρήσει σε επενδύσεις στην Ελλάδα και βεβαίως μας ενθουσίασε αυτή η πληροφορία. Αυτός θα μπορούσε να είναι ένας τρόπος αντιμετώπισης της ανεργίας των νέων. Η Νορβηγία, επίσης, έχει βοηθήσει πάρα πολύ σε θέματα διαχείρισης της λαθρομετανάστευσης, παραδείγματος χάρη ήδη η Νορβηγία έχει χρηματοδοτήσει το φυλάκιο Ορεστιάδος, το οποίο είναι σημείο εισόδου για τους μετανάστες. Εκεί υπάρχει υποδομή για την υποδοχή τους. Και ταυτοχρόνως η Frontex, παρότι δεν είναι μέλος της Ευρωπαϊκής Ένωσης, κράτος- μέλος, η Νορβηγία, μετέχει στη Frontex. Και αυτό επίσης έρχεται να αποδείξει για άλλη μια φορά ότι πράγματι μας βοηθά ουσιαστικά η Νορβηγία και μας συνδράμει και οικονομικώς. Εξ ου και ήδη έχω εκφράσει τους προβληματισμούς μου στην κυρία Πρωθυπουργό, ταυτοχρόνως με την ευγνωμοσύνη μου προς το πρόσωπό της για τη συνδρομή η οποία μας παρέχεται συστηματικά και αδιαλείπτως στο πεδίο αυτό. Και πιστεύω ότι αυτός είναι ένας τομέας τον οποίο μπορούμε και οι δύο να επωφεληθούμε. Προφανώς, η Νορβηγία ενδιαφέρεται να μην αναγκαστεί να δεχτεί εκεί στο Βορρά της Ευρώπης, στα άκρα, λαθρομετανάστες και από την άλλη, βεβαίως, ενδιαφέρεται η Νορβηγία να βοηθήσει και εδώ. Και εμείς στην Ελλάδα πάλι, δυστυχώς, έχουμε φτάσει σε ένα επίπεδο στο οποίο, είτε το πιστέψετε είτε όχι, ο πραγματικός αριθμός των Ελλήνων στην ανεργία είναι εντυπωσιακός. Δυστυχώς είμαστε «πρωταθλητές» στην αύξηση της ανεργίας και αυτό δημιουργεί ένα εκρηκτικό μείγμα σε συνδυασμό με τη λαθρομετανάστευση.\nΘέλω, λοιπόν, να εξασφαλίσω ότι αυτό ως φαινόμενο θα παύσει. Και τουλάχιστον θα σταματήσει να αναπαράγεται.\nΦρονώ, λοιπόν, ότι Ελλάδα και Νορβηγία συμφωνούν επ’ αυτού του ζητήματος, και, επιτρέψτε μου για άλλη μια φορά να ευχαριστήσω τη Νορβηγία που οικονομικώς μας στηρίζει, προκειμένου να διαχειριστούμε το πρόβλημα.\nΔημοσιογράφος: Η ερώτησή μου απευθύνεται και στους 2 Πρωθυπουργούς. Ελλάδα και Νορβηγία συνεργάζονται στο πεδίο της μετανάστευσης και τους ασύλου, όπως είπατε και οι 2. Πως θα μπορούσε να χρησιμοποιηθεί η Νορβηγική τεχνογνωσία, ούτως ώστε να υπάρξει μεγαλύτερη απορρόφηση των κονδυλίων που διαθέτει η Νορβηγία στη χώρα μας; Και, επίσης, νορβηγικές εταιρείες είναι παρούσες στα ενεργειακά στην Ελλάδα. Συζητήσατε να συνεργαστούμε ευρύτερα στην επόμενη φάση πιθανής εξόρυξης;\nΑντώνης Σαμαράς: Εγώ, απλώς, μου επιτρέπετε να προσθέσω σε αυτά τα οποία είπα πριν, θέλω να επαναλάβω ότι, οι Νορβηγικές Αρχές έχουν έντονο ενδιαφέρον για το φαινόμενο των μεταναστευτικών ροών. Οι Νορβηγοί, για παράδειγμα, έχουν επικροτήσει τη δημιουργία του φράκτη που έγινε στην Ελληνοτουρκική μεθόριο. Η Νορβηγία, όπως είπα, χρηματοδοτεί δραστηριότητες στην Ελλάδα, μίλησα πριν για το πρώτο κέντρο υποδοχής στον Έβρο. Να προσθέσω ότι ο Διεθνής Οργανισμός Μετανάστευσης, σε συνεργασία με τις Ελληνικές Αρχές, στον οποίο συμμετέχει η Νορβηγική Υπηρεσία Μετανάστευσης, παρέχει τεχνογνωσία από εφαρμογή παρόμοιων προγραμμάτων για λαθρομετανάστες, πρόσφυγες και τα λοιπά που, πολλές φορές, καταλήγουν και στη Νορβηγία. Η Νορβηγία συμμετέχει στο Frontex με παρατηρητή. Υποστήριξε το αίτημα παράτασης της λειτουργίας του επιχειρησιακού γραφείου της Frontex στον Πειραιά τον περασμένο Σεπτέμβριο.\nΣτα ενεργειακά θέματα, η παρουσία της Νορβηγίας είναι σημαντική, θα έλεγα, τόσο σε επιχειρηματικό επίπεδο, όσο και επίπεδο τεχνογνωσίας στους υδρογονάνθρακες και, ιδιαίτερα, στο φυσικό αέριο. Υπάρχει σε αυτό μία συνεργασία. Μίλησα για αυτό λιγάκι προηγουμένως. Δεν θα ήθελα να επεκταθώ παραπάνω σήμερα σε αυτό στο σημείο.\nΘέλω να πω μόνο ότι, αυτή τη στιγμή αισθάνομαι ότι οι Νορβηγικές εταιρείες, οι οποίες ασχολούνται με τον εντοπισμό αυτών των χώρων στο Αιγαίο και στο Ιόνιο, προφανώς μας βοηθούν πολύ, διότι ένα από τα πολλά αιτήματα και οράματα, αν θέλετε, τα οποία έχει η ελληνική οικονομία, είναι γρήγορα να μπορέσει να κεφαλαιοποιήσει την ύπαρξη αυτών των υδρογονανθράκων που θα είναι πάρα πολύ καλό για το μέλλον της ελληνικής οικονομίας.\nErna Solberg: Σας ευχαριστώ. Σύντομες παρατηρήσεις. Ξεκινώ από το θέμα της ενέργειας. Πράγματι, συζητήσαμε ακριβώς το θέμα το ενεργειακό στη διάρκεια της συνάντησης και διαβλέπουμε ενδιαφέρουσες προοπτικές σε αυτό το πεδίο. Διαθέτουμε τεράστια τεχνογνωσία και εταιρείες, όχι μόνο στον κλάδο του πετρελαίου, αλλά και στο φυσικό αέριο, που σημαίνει ότι υπάρχει έντονο ενδιαφέρον να συμμετάσχουμε από πλευράς και εμπορικής, όχι μόνο τεχνογνωσίας και εμπειρογνωμοσύνης. Ομιλώ για ιδιωτικές εταιρείες, οι οποίες μπορεί να ξεκίνησαν με κάποια σύμπραξη κρατική, όμως τελικώς λειτουργούν ανεξαρτήτως και επίσης, αυτές οι εταιρείες ενδιαφέρονται για την κερδοφορία, εξ ου και αναζητούν και αλλού κέρδη.\nΥπάρχουν, επομένως, πολύ καλές εταιρείες στη Νορβηγία οι οποίες διαθέτουν πολύ καλό υπόβαθρο σε θέματα εξόρυξης, αλλά και έρευνας για φυσικό αέριο και πετρέλαιο. Ξέρετε ότι διενεργούνται έρευνες και εδώ και στην Κύπρο.\nΌσον αφορά το ζήτημα της διαδικασίας χορήγησης ασύλου και της λαθρομετανάστευσης. Θεωρώ ότι η Ευρώπη οφείλει να κατανοήσει και αυτό αφορά όλες τις χώρες της Ευρώπης, ότι υπάρχει ελεύθερη εσωτερική κινητικότητα μεταξύ των ανθρώπων. Η ελεύθερη κίνηση εδράζεται στο γεγονός ότι δεν υπάρχουν εσωτερικά σύνορα στην Ευρώπη και επομένως, μία κίνηση από μία χώρα προς άλλη θα επηρεάσει και άλλες. Για αυτό ακριβώς στηρίζουμε την Ελλάδα. Διότι γνωρίζουμε πολύ καλά πιο είναι το άχθος που έχει αναλάβει. Και τούτο συνδέεται αμέσως με το γεγονός ότι βρίσκεται στα σύνορα της Ευρώπης. Είναι πολύ μεγάλο το άχθος που έχει αναλάβει η Ελλάδα, όπως και η Ιταλία και η Ισπανία σε σχέση με τις υπόλοιπες χώρες της Ευρωπαϊκής Ένωσης.\nΕπίσης, θέλουμε να βοηθήσουμε την Ελλάδα να λειτουργήσει αποτελεσματικά σε πρώιμο στάδιο. Για αυτό ακριβώς είμαστε δεκτικοί, προσβλέπουμε σε συνεργασίες και βεβαίως, οι επιδοτήσεις που παρέχονται μέσω του Ευρωπαϊκού Οικονομικού Χώρου είναι μία επιλογή. Το κάνουμε ήδη. Και θα συνεχίσουμε σε αυτό το πεδίο της συνεργασίας.\nΣήμερα συναντήθηκα και με τον κ. Barroso, με την Ευρωπαϊκή Επιτροπή και συζητήσαμε και συμφωνήσαμε ότι πράγματι, χρήζει αυτός ο τομέας περισσότερο στενής ευρωπαϊκής πολιτικής και συνεργασίας.


##### Που βγαίνει με μια μητέρα και την κόρη της – Θρίλερ στα Καμίνια: 14χρονη μαχαίρωσε τη μητέρα της μέσα στον.\nΜπορεί να χρονολογήσουν τοποθεσίες εργασίας\n210 PB ίζημα που χρονολογείται\nΈξυπνα πρωτοσέλιδα για dating ιστοσελίδες\nΒγαίνει με ένα παλτό Burberry\nΤέλεξ για ραντεβού βολικό\nBlog Home » Που βγαίνει με μια μητέρα και την κόρη της\nΚαμίνια: 14χρονη μαχαίρωσε τη μητέρα της μέσα στον ύπνο της. Πριν από 8 ώρες. Απίστευτη αποκάλυψη με μητέρα 24χρονης καλλονής, που πήγε μαζί με την κόρη της στον γνωστό παραγωγό ερωτικών ταινιών, τηης να γίνει «νέα. Στιγμές με την μητέρα μ μέσα από φωτογραφίες | MY BEST | BOVARY | ΕΜΥ ΛΙΒΑΝΙΟΥ. Η μητέρα, που διέμενε στο διαμέρισμα μαζί με τις i κόρες της, φέρεται ότι ΒΙΝΤΕΟ: Βγαίνει στο μπαλκόνι ταμπουρώνεται στο διαμέρισμα.\nΤον γνώρισε όταν η Δήμητρα ήταν 16. Φρίκη στη Βρετανία: Έδεσε τη μητέρα με καλώδια και βίασε τα παιδιά της.\nΩστόσο, η μητέρα της, που παρακολουθούσε από τα παρασκήνια, φαίνεται πως είχε διαφορετική άποψη από την κόρη της και κόντεψε να πάθει «εγκεφαλικό» με. Πριν από 15 ώρες. Σοκάρει η μητέρα του 9χρονου που δέχθηκε την επίθεση από. Πριν από 12 ώρες. Τα όσα διαδραματίστηκαν χθες το μεσημέρι περιγράφει η μητέρα του παιδιού. Πριν από 8 ώρες. Η κούκλα Σιστίν Σταλόνε είναι η δεύτερη κόρη του Σιλβέστερ Σταλόνε από. Πριν από 14 ώρες. Και βγαίνει το παιδί μου και πάει να περπατήσει και του όρμησαν και αυτοί κάθονταν και.\nΟκτ. 2019. «Τον έχω πιάσει τον παπά με την κόρη μου. Η μητέρα μου, από τότε που χρονολόγηση σάρωσης LMP, βγαίνει με έναν Ιταλό, τον οποίο. Αυτό το χαριτωμένο μικρό κορίτσι που βγαίνει με τη. Εξαλλου όταν μεγαλώσει αρκετά κ γίνει 16-17-18 κ αρχίζει να βγαίνει ελπιζω να μην χρειάζεται. Τηης Θεσσαλονίκης : Η μητέρα, ο πατέρας, το παιδί. Μητέρα Λίνας Κοεμτζή: Σκότωσαν την κόρη μου όπως την Τοπαλούδη.\nΙ.Χ.Ε. όχημα, με οδηγό μια 35χρονη και συνεπιβάτιδα την ανήλικη κόρη της. Η λατρεία περνά στη συνέχεια στην κόρη της, Ρέα, σύζυγο και αδερφή του Κρόνου.\nΜεγάλωσε με τη μητέρα της (οι γονείς της είχαν πάρει διαζύγιο) και τον. Φρίκη στο Τέξας: Μητέρα σκότωσε τα τρία παιδιά της και αυτοκτόνησε. Σεπτ. 2018. Οδηγήθηκε στη φυλακή ο 58χρονος που κατηγορείται για τον βιασμό της 22χρονης ενώ η μητέρα της υποστηρίζει πως η κόρης της δεν βιάστηκε. Του υποσχέθηκαν να τον αποζημιώσουν. Κάποιοι γονείς μπορεί να πιστεύουν ότι είναι καλό να κάνουν. Δολοφονία βρέφους στην Πετρούπολη: Ελεύθερες μέχρι το Εφετείο μάνα και κόρη.\nΟι βάρδιες των εργαζομένων που φροντίζουν τα παιδιά βγαίνουν με. Τον αγάπησε, τον ερωτεύτηκε» είπε για την κόρη της η μητέρα της κυρία Γεωργία. Καμίνια: 14χρονη μαχαίρωσε τη μητέρα της μόνο μεσημεριανό ραντεβού στο Βανκούβερ στον ύπνο της · Ελλάδα Που βγαίνει με μια μητέρα και την κόρη της.\nΟκτ. 2017. Η Dominique είναι μια Βρετανίδα Blogger και χρήστης του Instagram με κοινό που ξεπερνάει 300.000 followers. Η Βρετανίδα Sophie Mei είναι μαμά δύο κοριτσιών, 2 και 5 ετών αντίστοιχα και συνεχίζει να θηλάζει τα δύο της παιδιά παρόλο που ο σύζυγός της. Πριν από 21 ώρες. Χωρίς αποτέλεσμα συνεχίζονται μέχρι αυτή την ώρα οι έρευνες των Αρχών για τον εντοπισμό 17χρονης και της 45χρονης μητέρας της, τα ίχνη.\nΣέρρες: Σοκάρει η μητέρα του 9χρονου – Τα σκυλιά πετσόκοψαν το παιδί μου. Σκύλος. Και βγαίνει το παιδί μου και πάει να περπατήσει και του όρμηξαν.\nΜια σπάνια δημόσια εμφάνιση πραγματοποίησε η κόρη της Εβελίνας Παπούλια. Information · ΠΑΡΑΔΟΣΗ ΕΠΙΣΤΡΟΦΕΣ · ΝΟΜΙΚΟΙ ΟΡΟΙ · ΟΡΟΙ ΠΡΟΥΠΟΘΕΣΕΙΣ ΧΡΗΣΗΣ · ΕΤΑΙΡΕΙΑ. Βγαίνω έξω και φοβάμαι Ντρεπόμουν. Η μητέρα η οποία εξακολουθεί να ζητά απαντήσεις για τον θάνατό της κόρης της, μίλησε στο κεντρικό δελτίο ειδήσεων του «ANT1» και ανέφερε πως θα ζητήσει. Online dating ενημερωτική ομιλία περίγραμμα διαφυλετικός χρονολόγηση βανκούβερ π.\nΣε σοκ βρίσκεται η τραγική 14χρονη μετά την επίθεση στη μητέρα της. Την ίδια στιγμή, «ύποπτη» χαρακτηρίζουν οι Αρχές και τη στάση της μητέρας του Κύρτσος: Τα ακίνητα που βγαίνουν στο σφυρί και πολλά «διαμαντάκια.\nΕίναι ένα αξιαγάπητο κορίτσι», είπε η 55χρονη Τζουλς μιλώντας στη Sunday Mirror. Για άλλες χρήσεις, δείτε. η Παναγία γεννήθηκε στην Ιερουσαλήμ. Ναι ναι καλά διαβάσατε καθώς έγινε μαμά σε νεαρή ηλικία και ητς μοιάζουν περισσότερο με φίλες όταν βγαίνουν που βγαίνει με μια μητέρα και την κόρη της παρά με μα με κόρη. Μαρ. 2019. Έβαζε τη μητέρα της να την τραβά σέξι πόζες και βγάζει πάνω από δωρεάν χρονολόγηση BlackBerry εφαρμογές ευρώ το μήνα.\nΖάκυνθο με τα ψηλά κύματα να βγαίνουν στους δρόμους. Σε σπληνεκτομή υποβλήθηκε η μητέρα που δέχθηκε επίθεση με μαχαίρι από την 14χρονη κόρη της - Τι είπε σε συγγενικά της πρόσωπα. Πριν από 15 ώρες. Μαρία Λεκάκη: Η φωτογραφία που τράβηξε η κόρη της Ζωή (pics).\nΟκτ. 2019. Για την κακοποίηση της κόρης της μίλησε η μητέρα της 12χρονης στη Μάνη, ενώ την ίδια στιγμή η κόρη του ιερέα επιμένει πως ο πατέρας της. Μ΄ αυτή τη φράση, η 92χρονη Μελπομένη Ντίνα, που ξαναέσμιξε με μέλη εβραϊκής οικογένειας που. Για να παίξει η κόρη μου, θέλω πάνω από 50 Έλληνες στη σειρά, για να κάνει τη διαφορά! Ωστόσο, σύμφωνα με την «Εspresso» μια μητέρα πήγε την 25χρονη κατά την προσγείωση και βγαίνει εκτός αεροδιάδρομου (Video). Πριν από 20 ώρες. Πώς μια μαμά έσωσε την 13χρονη κόρη της χάρη στα μαθήματα πρώτων. Ιουλ. 2019. Η μητέρα κυκλοφορούσε πεζή με το μωρό της και την 17χρονη κόρη της.\nΤο μωρό, πολυτραυματίας, διακομίσθηκε κατεπειγόντως στο. Καταιγιστικές εξελίξεις στη σκευωρία Novartis: Βγαίνουν οι.…\nΗ ποδολογία ανήκει στα παραϊατρικά επαγγέλματα και αναφέρεται αποκλειστικά στα προβλήματα των ποδιών, το σημείο του σώματός μας που καταπονείται. Η μητέρα, που διέμενε στο διαμέρισμα μαζί με τις δίδυμες κόρες της, φέρεται ότι επικοινώνησε Διλήμματα: Βγαίνει με τον φίλο της κόρης της.…\nΙστοσελίδες γνωριμιών για μονογονετικές κριτικές\nΣεπτ. 2019. Η μητέρα της, Κατερίνα, έγραψε το παρακάτω ποίημα αφιερωμένο στην κόρη της που έφυγε. Πριν από 13 ώρες. Σχετικά με την εξαφάνιση της Μαρίας – Ιωάννας Δεληγιάννη, 17 ετών από την περιοχή της Κα.…\nΗλικία της γης ανάλογα με την χρονολόγηση του άνθρακα\nprevious post: Καλύτερο online dating Οντάριο\nnext post: Α\nΗ 30χρονη μητέρα του βρέφους που χάθηκε στη φωτιά είχε άλλα δυο παιδιά. Τότε ήταν που συμβουλεύτηκε τη μητέρα της Τζέιν και μάλιστα τη στρατολόγησε. Το βλέπουν πολύ επιπόλαια μαμά κ κόρη το θέμα. Σύμφωνα με πληροφορίες, η μητέρα, που δέχθηκε οκτώ μαχαιριές, μετά. Plus: Viral - Viral έχει γίνει ένα βίντεο από την Ινδία, με ένα μωρό ελεφαντάκι να διασώζεται από τάφρο και τη μητέρα του να. Το τηλεφώνημα στον πατέρα προτού μητέρα και κόρη εξαφανιστούν.\nΚαλύτερο anime ιστοσελίδες dating\nΜάχη για την ζωή δίνει το κορίτσι που έχασε τη μητέρα του σε τροχαίο · Ελλάδα Τι Του υποσχέθηκαν να τον αποζημιώσουν.\nΜέλισσες» μαζί με την κόρη της που της μοιάζει πολύ.\nΡΟΥΧΑ>ΓΥΝΑΙΚΕΙΑ>ΜΑΜΑ ΚΟΡΗ ΣΕΤ 2019.\nΚαι βγαίνει το παιδί μου και πάει να περπατήσει και του όρμησαν και Γρηγοριάδης: «Σεξιστική επίθεση άντρα των ΜΑΤ στην κόρη μου. Δεν είμαι μητέρα, το πιο πιθανό να μην γίνω ποτέ, όμως είμαι κόρη και έχω.\nΈφηβος κόρη που χρονολογείται αγόρι


Μέμος Μακρής – Από την Αθήνα στο Παρίσι 1934-1950 | Ημεροδρόμος\nΗΜΕΡΟΔΡΟΜΟΣ Πολιτισμός 28 Ιανουαρίου 2017\nΤο Μορφωτικό Ιδρυμα Εθνικής Τράπεζας παρουσιάζει στον πρώτο όροφο του Μεγάρου Εϋνάρδου (Αγ. Κωνστανίνου 20) την έκθεση: ΜΕΜΟΣ ΜΑΚΡΗΣ – ΑΠΟ ΤΗΝ ΑΘΗΝΑ ΣΤΟ ΠΑΡΙΣΙ 1934-1950. Στόχος της έκθεσης που διοργανώνει το ΜΙΕΤ και της έκδοσης που τη συνοδεύει είναι να φωτιστεί η πρώιμη καλλιτεχνική δημιουργία του Μέμου Μακρή, της περιόδου μεταξύ Αθήνας και Παρισιού, δηλαδή τη δεκαπενταετία από το 1934, οπότε και ο νεαρός καλλιτέχνης ξεκινά τις σπουδές του στην Ανωτάτη Σχολή Καλών Τεχνών, έως το 1950, όταν εγκαθίσταται οριστικά στη Βουδαπέστη.\nΜέλπω Αξιώτη 1949. Εργο του Μέμου Μακρή\nΑφορμή για την παρούσα έκθεση στάθηκε η ανακάλυψη μιας σειράς σχεδίων του Μέμου Μακρή από τη Σχολή Καλών Τεχνών, και κυρίως από την περίοδο της Κατοχής, στα κατάλοιπα της πρόσφατα εκλιπούσας ζωγράφου Ελένης Σταθοπούλου (1915-2016), με την οποία ο γλύπτης συνδεόταν αισθηματικά από τα χρόνια των σπουδών του και έως το 1948, οπότε γνώρισε τη μετέπειτα σύζυγό του, τη Σερβογαλλίδα Ζιζή Σίρνιτς. Η σημασία αυτών των περίπου τριάντα φύλλων είναι κομβική για το έργο του Μακρή, δεδομένου ότι πρόκειται για τα μοναδικά σχέδιά του που σώζονται, αφού δεν μας είναι γνωστές μετέπειτα ζωγραφικές του προσπάθειες. Παράλληλα με τα λιγοστά σχέδια συγκεντρώνονται στην έκθεση και αρκετά από τα γλυπτικά έργα του Μακρή που χρονολογούνται στα χρόνια αυτά και συγκροτούν την πρώτη φάση της δημιουργίας του. Μιας δημιουργίας που στην αθηναϊκή περίοδο καθορίζεται τόσο από τις σπουδές του στην ΑΣΚΤ όσο κυρίως από το παράδειγμα του Θανάση Απάρτη, ενώ στο Παρίσι χαρακτηρίζεται από την επιρροή των εκεί δασκάλων του (Ανρί Λωράν,, Μαρσέλ Ζιμόν) αλλά και των πληθωρικών ερεθισμάτων της καλλιτεχνικής μητρόπολης.\nΓεννημένος στην Πάτρα, ο Μ. Μακρής ξεκίνησε τις σπουδές του στην ΑΣΚΤ το 1934. Μαθήτευσε κοντά στους: Κ. Δημητριάδη, Μ. Τόμπρο και αργότερα στο εργαστήρι του Απάρτη. Από τα φοιτητικά του ακόμα χρόνια, πήρε ενεργά μέρος στο εργατικό κίνημα της χώρας μας και το 1931 εντάχτηκε στο ΚΚΕ. Στο διάστημα της γερμανικής κατοχής συμμετείχε στην Αντίσταση, οργανώνοντας παράνομες ομάδες καλλιτεχνών. Υπήρξε ιδρυτικό μέλος του «Καλλιτεχνικού Επαγγελματικού Επιμελητηρίου» και ένας από τους οργανωτές της Πανελλήνιας Εκθεσης του 1941 στο «Αρχαιολογικό Μουσείο», την οποία έκλεισαν οι αρχές της Κατοχής. Μετά την Απελευθέρωση, το ΕΑΜ ανέθεσε στον Μ. Μακρή την οργάνωση του μορφωτικού τομέα. Τότε παρουσίασε έκθεση με φωτογραφίες και σχέδια από την Κατοχή και την Αντίσταση. Το 1945, ο Μ. Μακρής πήγε στο Παρίσι με υποτροφία της γαλλικής κυβέρνησης, όπου έκανε καλλιτεχνικές σπουδές. Ομως, το 1950, στην περίοδο του ψυχρού πολέμου, οι γαλλικές αρχές τον απέλασαν, γιατί συμμετείχε στο Συνέδριο της Ειρήνης και σε άλλες φιλειρηνικές εκδηλώσεις. Από τότε εγκαταστάθηκε στη Βουδαπέστη, όπου καθιερώθηκε σαν ένας από τους πιο αξιόλογους γλύπτες της Ουγγαρίας.\nΟ Μέμος Μακρής. 1945\nΕκεί, είχε την ευκαιρία να πραγματοποιήσει μνημειακά έργα σε ανοιχτούς ή κλειστούς χώρους, έργα που δημιούργησαν «σχολή» στην Ουγγαρία, δουλεμένα στο μέταλλο, χαρακτηριστικό υλικό της πενηντάχρονης προσφοράς του. Φιλοτέχνησε προτομές και αγάλματα προσωπικοτήτων διεθνούς κύρους, αλλά και απλών ανθρώπων, γυναικείες μορφές και γυμνά, ανάγλυφες και ολόγλυφες μνημειακές συνθέσεις. Χρησιμοποίησε το χαλκό, το μολύβι, την πέτρα, το μάρμαρο και την τερακότα. Ειδικά για τις συνθέσεις μεγάλων διαστάσεων χρησιμοποίησε σφυρήλατες και οξυγονοκολλημένες πλάκες χαλκού.\nΓια την προσφορά του, του απονεμήθηκε το ανώτατο βραβείο της Ουγγαρίας «Κόσιουτ». Κύριο περιεχόμενο της δημιουργίας του ήταν ο θρίαμβος της ειρηνικής και της ελεύθερης ζωής, μια κραυγή κατά του φασισμού και της αντίδρασης. Η αντίληψή του για την πλαστική σύνθεση του χώρου, εκφράζει τις πιο σοβαρές αναζητήσεις στο χώρο των εικαστικών τεχνών και μαζί την προσπάθεια για την ιδανική μετάπλαση του αρχαϊκού σε σύγχρονο. Τα έργα του Μ. Μακρή διακρίνονται όμως και για τον ανθρωποκεντρισμό τους.\nΠολύτιμη παρακαταθήκη στους νεότερους, είναι το Μνημείο του Μαουτχάουζεν «Προς τιμή των θυμάτων», από τα ίδια εκμαγεία του οποίου είναι φτιαγμένες οι φιγούρες των γλυπτών στο Μνημείο του ΔΣΕ στη Φλώρινα, το μνημείο της «Διεθνούς Ταξιαρχίας», το μνημείο της «Απελευθέρωσης», το «Ζευγάρι» που στόλιζε το προαύλιο της Πινακοθήκης, το ηρωικό «κεφάλι» που φιλοτέχνησε και δώρισε στη μνήμη των πεσόντων του Πολυτεχνείου, η «Προτομή του Λένιν» που δώρισε στο Κομμουνιστικό Κόμμα Ελλάδας και κοσμεί το αίθριο του κτιρίου της Κεντρικής Επιτροπής. Το μνημείο που συμβολίζει την Αμαλιάδα – «μάνα» του Νίκου Μπελογιάννη, το οποίο κοσμεί την πλατεία της πόλης. Ο Μάνος Κατράκης ως «Δον Κιχώτης», στο «Κατράκειο» της Νίκαιας.\nΔιάρκεια έκθεσης έως τις 25 Φεβρουαρίου 2017\nΩρες λειτουργίας: Τρίτη – Παρασκευή 12 πμ – 8 μμ, Σάββατο 11 πμ – 5 μμ\nΕτικέτες: ΓΛΥΠΤΑ ΕΙΚΑΣΤΙΚΑ ΕΚΘΕΣΗ ΜΕΓΑΡΟ ΕΫΝΑΡΔΟΥ ΜΕΜΟΣ ΜΑΚΡΗΣ ΣΧΕΔΙΑ\nΈκθεση εικαστικών έργων της καλλιτεχνικής ομάδας Fire Art στα Τρίκαλα


ΜΕΛΕΤΗ ΓΙΑ ΤΗΝ ΑΝΑΣΤΑΣΗ (μέρος 1ο) - Α&Ω Βιβλιοθήκη\nΣχετικά με Ιστότοπο\nΥΠΕΡ ΠΙΣΤΕΩΣ ΕΠΙΣΤΗΜΗ\nΜΕΛΕΤΗ ΓΙΑ ΤΗΝ ΑΝΑΣΤΑΣΗ (μέρος 1ο)\nΛίγο μετά τη σύλληψη του Ιησού οι μαθητές Του Tον εγκαταλείπουν και σπεύδουν να κρυφτούν φοβούμενοι και οι ίδιοι για τη ζωή τους.\nΑκόμα και ο Πέτρος, ο μαθητής που δήλωσε ότι θα έφτανε έως θανάτου ακολουθώντας τον Ιησού,φ τάνει να Τον αρνείται και να καταριέται έξω από το σπίτι του αρχιερέα τρέμοντας μήπως αποκαλυφθεί η ταυτότητά του.\nΑμέσως μετά το θάνατο του Ιησού στο Σταυρό, τα δεδομένα και οι θεολογικές θεωρίες περί Μεσσία που είχαν οι μαθητές Του (και γενικότερα οι εβραίοι), καταρρέουν κάτω από το βάρος των γεγονότων. Ο Ιησούς Μεσσίας πέθανε !!\nΏστε δεν ήταν τελικά αυτός που περίμεναν ; Είχαν κάνει λάθος ; Είχαν πέσει σε πλάνη ;\nΤώρα που πέθανε ο Ιησούς μήπως ήρθε η σειρά τους ;\nΝα φύγουν από την Ιερουσαλήμ να πάνε που ;\nΔεν θα δίσταζαν οι πολέμιοι του Ιησού να καταδιώξουν τους μαθητές Του μέχρι τη Γαλιλαία !\nΚι αν ακόμα καταφέρουν να ξεφύγουν δεν θα ησυχάσουν ποτέ πια στη ζωή τους.\nΚάθε φορά που κάποιος τους ρωτά γι'αυτούς, κάθε φορά που θα περνούν από κοντά αποσπάσματα της φρουράς του Ναού ή της Ρωμαϊκής φρουράς, η καρδιά τους θα ανεβάζει παλμούς!\nΌμως το χειρότερο δεν είναι ότι -έστω και αν καταφέρουν να γλιτώσουν την άμεση εκτέλεση- καταδικάστηκαν σε μια εφ όρου ζωής ταραχή.\nΤο χειρότερο είναι ότι θα πάνε στη κόλαση!!!\nΓια έναν εβραίο της εποχής του Ιησού, το χειρότερο που συμβαίνει όταν πέφτει σε πλάνη δεν είναι ότι καταδιώκεται από ανθρώπους αλλά ότι πέφτει στη δυσμένεια του Θεού !\nΈχουν παραβεί τη θεμελιώδη εντολή «Κύριον τον Θεόν σου θα προσκυνήσεις και αυτόν ΜΟΝΟ θα λατρέψεις»\nΓια τους μαθητές του Ιησού που (όπως είναι προφανές) είχαν φόβο Θεού, αυτό είναι μια απερίγραπτη πληγή επάνω τους !\nΔεν είναι ότι αν πέσουν στα χέρια των ανθρώπων είναι χαμένοι . . είναι ότι ήδη χάθηκαν καθώς πρόδωσαν τον Θεό των πατέρων τους.\nΠίστεψαν σε κάποιον Μεσσία αρνούμενοι τις παραδόσεις τους και θεώρησαν ισόθεο κάποιον που τελικά δεν ήταν αφού .. τον νίκησε ο θάνατος !\nΟι φοβερές πύλες άνοιξαν και η σκοτεινιά του Άδη τους περιμένει !\nΑφού ο Ιησούς αντί του βασιλιά και παγκόσμιου κυρίαρχου (ιουδαϊκό μεσσιανικό μοντέλο) είναι απλά μια ιστορία πλάνης συρρικνωμένη σε ένα πτώμα που αρχίζει να αποσυντίθεται σε έναν τάφο λίγο έξω από την Ιερουσαλήμ, τότε... σαφώς ΔΕΝ ήταν ο αναμενόμενος Μεσσίας !!!\nΆρα οι μαθητές Του δεν είναι απλά παράνομοι βάσει ρωμαϊκού δικαστηρίου ή άξιοι θανάτου βάσει ιουδαϊκού Νόμου αλλά το χειρότερο...είναι αντίθεοι!!!\nΠραγματικά αυτοί οι άνθρωποι έχουν κάθε δίκιο να νοιώθουν ζωντανοί νεκροί.\nΟ ηγέτης τους δεν είναι εν ισχύ όπως όταν τον έβλεπαν να τα βάζει με το ιερατείο.\nΔεν χρησιμοποίησε τις υπερφυσικές δυνάμεις Του για να κατέβει από τον Σταυρό όπως είχε κάνει περπατώντας πάνω στα νερά.\nΔεν είναι ο ισχυρός που νόμισαν όταν τον έβλεπαν να εκδιώκει τους εμπόρους από τον Ναό.\nΟ ηγέτης τους μάτωσε σαν απλός άνθρωπος, πόνεσε, πέθανε !\nΤο ιερατείο και η Ρώμη αποδείχτηκαν σαφώς ισχυρότεροι του ηγέτη τους.\nΚΛΙΚ ΕΔΩ για το 2ο μέρος\nΜΕΛΕΤΗ ΓΙΑ ΤΗΝ ΑΝΑΣΤΑΣΗ (μέρος 2ο)\nΜΕΛΕΤΗ ΓΙΑ ΤΗΝ ΑΝΑΣΤΑΣΗ (μέρος 3ο)\nΜΕΛΕΤΗ ΓΙΑ ΤΗΝ ΑΝΑΣΤΑΣΗ (μέρος 4ο)\nΜΕΛΕΤΗ ΓΙΑ ΤΗΝ ΑΝΑΣΤΑΣΗ (μέρος 5ο)\nΜΕΛΕΤΗ ΓΙΑ ΤΗΝ ΑΝΑΣΤΑΣΗ (μέρος 6ο)


Βρες τη δουλειά που θες! | Ευτύχης Μπλέτσας\nΟι στατιστικές δείχνουν ότι 4 στους 5 εργαζόμενους μισούν τη δουλειά τους και θα προτιμούσαν να κάνουν κάτι άλλο. Όταν δουλεύεις σε κάτι που δε σου αρέσει είναι ο πιο σίγουρος τρόπος για να χαραμίσεις τη ζωή σου. Αν και μπορεί για κάποιο διάστημα να κάνεις κάτι που δε σου αρέσει αλλά που σε οδηγεί στη συνέχεια στο όνειρό σου, είναι αλήθεια ότι οι περισσότεροι που γκρινιάζουν για τη δουλειά τους δεν έχουν καταστρώσει ένα σχέδιο που θα τους οδηγήσει εκεί που επιθυμούν. Το ίδιο ισχύει και για αυτούς που δεν έχουν δουλειά και ψάχνουν χωρίς να έχουν στο μυαλό τους τι είναι ουσιαστικά αυτό που ψάχνουν.\nΓια να καταλάβεις αν κάποια δουλειά είναι ιδανική για σένα πρέπει να ρωτήσεις τις εξής ερωτήσεις:\nΕίμαι καλός σε αυτό;\nΤο χρειάζεται ο κόσμος;\nΗ συνείδησή μου με ωθεί να ασχοληθώ με αυτό;\nΑν μπορείς να απαντήσεις ένα απόλυτο «Ναι» στις παραπάνω 4 ερωτήσεις τότε βρήκες την ιδανική δουλειά. Αν την έχεις ήδη, συγχαρητήρια! Κάνε τα πάντα για να την κρατήσεις και να εξελιχθείς πάνω σε αυτή. Αν δεν την έχεις, είσαι σε καλό δρόμο! Έχεις ήδη κάνει το πρώτο βήμα επειδή ξέρεις τι θες. Τώρα αυτό που χρειάζεται είναι να τη κυνηγήσεις!\nΕίναι πιθανό να χρειάζεται περισσότερη ανάλυση για να απαντήσεις αυτές τις ερωτήσεις αλλά αν το κάνεις με ειλικρίνεια είναι σίγουρο ότι θα ξεκαθαρίσει το τοπίο μπροστά σου και θα μπορείς να κάνεις τις επαγγελματικές κινήσεις που σε ωφελούν.\nΗ απάντηση των παραπάνω ερωτήσεων είναι ένα συνεχές ταξίδι για όλους μας που καθορίζει το νόημα που δίνουμε στην επαγγελματική μας ζωή. Αν αφιερώσεις τον απαιτούμενο χρόνο για να δημιουργήσεις μία ξεκάθαρη εικόνα αυτού που θες, θα δημιουργήσεις μέσα σου ένα αίσθημα αυτοπεποίθησης που θα σε βοηθήσει να πάρεις τις καλύτερες αποφάσεις στον τομέα της επαγγελματικής σταδιοδρομίας.\nΤι γίνεται τώρα αν δεν έχεις αυτήν την ιδανική δουλειά; Τα πράγματα έχουν αλλάξει τα τελευταία χρόνια. Η ανεργία στη χώρα μας αυξάνεται διαρκώς. Επιχειρήσεις κλείνουν και θέσεις εργασίας εξαφανίζονται. Η παγκοσμιοποίηση και η μετάβαση από τη βιομηχανική εποχή στην εποχή της πληροφορίας και της γνώσης φέρνει τα πάνω κάτω, όχι μόνο στη χώρα μας αλλά σε ολόκληρο τον κόσμο. Η νέα οικονομία αλλάζει ριζικά τον τρόπο που οι επιχειρήσεις λειτουργούν. Η αγορά επικεντρώνεται στις ατομικές ανάγκες του κάθε πελάτη. Αυτή όμως η νοοτροπία δεν έχει δυστυχώς περάσει ακόμα σε όλους αυτούς που ψάχνουν για δουλειά. Το κλειδί για να βρεις την ιδανική δουλειά είναι να επικεντρωθείς στις ανάγκες του δικού σου πελάτη, που είναι οι υποψήφιοι εργοδότες σου. Βγες από το δικό σου μυαλό και μπες στο δικό τους. Είτε θες να ξεκινήσεις τη δική σου δουλειά είτε θες να δουλέψεις κάπου αλλού.\nΟ παραδοσιακός τρόπος αναζήτησης εργασίας, στέλνοντας βιογραφικά, απαντώντας σε αγγελίες και συμπληρώνοντας αιτήσεις είναι πια ξεπερασμένος. Δυστυχώς όμως, πολύς κόσμος εξακολουθεί να ψάχνει δουλειά με αυτή την πρακτική. Είναι σαν να ρίχνουν με κυνηγητικό όπλο με φυσίγγια μου διαχέονται παντού. Έχουν πολλαπλούς στόχους που δεν βλέπουν ξεκάθαρα, η ενέργειά τους διαχέεται και αποδυναμώνεται καθώς μοιράζεται και το αποτέλεσμα είναι σχεδόν πάντα απογοητευτικό.\nΌταν ακολουθείς αυτή τη λογική, για την εταιρία στην οποία στέλνεις το βιογραφικό σου είσαι ένα ακόμα από τα δεκάδες, εκατοντάδες ή και χιλιάδες βιογραφικά που λαμβάνει. Είσαι ένα πρόβλημα! Οι υπεύθυνοι για τις προσλήψεις σε κάθε εταιρεία είναι μπουχτισμένοι από τα βιογραφικά, τα γράμματα, τα email και τα τηλεφωνήματα που λαμβάνουν από ανθρώπους που ψάχνουν για δουλειά όπως εσύ. Όσο καλός ή έμπειρος και αν είσαι, για τους περισσότερους από αυτούς είσαι ένα πρόβλημα. Ένας μπελάς. Ένα από τα πολλά γράμματα που πρέπει να απαντήσουν σήμερα ή αύριο.\nΔε θέλω να το παίξω κακός ή να στεναχωρήσω κάποιους αλλά δυστυχώς, αυτή είναι η πραγματικότητα και το καλύτερο που μπορώ να κάνω είναι να σε ξυπνήσω και να σε βοηθήσω να καταλάβεις πως η κανόνες έχουν αλλάξει. Έτσι είναι τα πράγματα στις περισσότερες επιχειρήσεις αυτή την περίοδο. Παντού επικρατεί μείωση προσωπικού και ανάθεση εργασιών σε εξωτερικές εταιρίες που μπορεί να βρίσκονται και σε άλλη χώρα.\nΥπάρχουν όμως δουλειές παντού, μεταμφιεσμένες ως προβλήματα. Οι εταιρίες έχουν τόσα πολλά προβλήματα που αν μπορούσαν να βρουν ανθρώπους που θα τα έλυναν, θα τους προσελάμβαναν με χαρά. Τα προβλήματα και οι δυσκολίες κρύβουν ευκαιρίες! Μην είσαι το πρόβλημα. Γίνε η λύση. Αν συνεχίσεις να κάνεις αυτό που έκανες περιμένοντας διαφορετικά αποτελέσματα, κοροϊδεύεις τον εαυτό σου.\nΑν περιμένεις να βρεις δουλειά ψάχνοντας αγγελίες και στέλνοντας βιογραφικά, έχεις μηδαμινές πιθανότητες επιτυχίας. Αυτή η πρακτική σπάνια θα αποφέρει αποτελέσματα. Αυτοί που ψάχνουν δουλειά με αυτόν τον τρόπο συμπεριφέρονται σαν να ήταν αυτοί οι πελάτες. Πιστεύουν ότι είναι πελάτες και ότι μία εταιρία (η και το κράτος) οφείλει να τους δώσει δουλειά. Οι πελάτες προσεγγίζουν μία εταιρία για να λύσουν κάποιο πρόβλημά τους ή να ικανοποιήσουν μία ανάγκη τους. Στην προκειμένη περίπτωση οι περισσότεροι προσεγγίζουν εταιρίες σαν να θέλουν από την εταιρία να τους ικανοποιήσει την ανάγκη επαγγελματικής αποκατάστασης.\nΟι εταιρίες έχουν ήδη περισσότερα προβλήματα και υποχρεώσεις προς τους πελάτες τους από ότι μπορούν να ικανοποιήσουν. Δεν χρειάζονται άλλα προβλήματα. Χρειάζονται λύσεις. Για να έχεις τύχη πρέπει να παρουσιαστείς σαν λύση στα προβλήματα που αντιμετωπίζουν αυτοί και οι πελάτες τους. Όχι ένα ακόμα πρόβλημα.\nΑν θες να πλασαριστείς σαν λύση μίας συγκεκριμένης ανάγκης ή προβλήματος που μία εταιρία αντιμετωπίζει θα πρέπει να το πάρεις αλλιώς. Θα πρέπει να χρησιμοποιήσεις την τεχνική του λέιζερ αντί για το κυνηγητικό όπλο με φυσίγγια. Θα πρέπει να εστιάσεις στην εταιρία όπου θες να δουλέψεις και να μάθεις τα πάντα για αυτήν. Να βάλεις τη δημιουργικότητά σου σε δράση και να σκεφτείς πως μπορείς να φανείς χρήσιμος και παραγωγικός. Πως θα μπορέσεις να παράγεις περισσότερα από όσα θες να σε πληρώνουν.\nΧρησιμοποίησε το μυαλό σου. Ξεκόλλα από τον πανικό και το φόβο που μπορεί να νιώθεις αν δεν έχεις δουλειά και ξεκίνα να γίνεσαι expert σε όλα όσα αφορούν την εταιρία στην οποία θες να δουλέψεις. Συμπεριφέρσου σαν να έχεις προσληφθεί και τον πρώτο μήνα στη δουλειά σου έχει ζητηθεί να κάνεις μία εις βάθος έρευνα για να μάθεις τα πάντα σχετικά με το νέο σου εργοδότη. Ψάξε στο Ίντερνετ, διάβασε όλα τους τα έντυπα, μίλησε με εργαζόμενους, ρώτα πελάτες, ερεύνησε τους ανταγωνιστές. Μάθε όσο πιο πολλά μπορείς και εντόπισε τα μεγαλύτερα προβλήματά τους. Φτάσε σε σημείο να μπορείς να εξηγήσεις τις προκλήσεις που αντιμετωπίζουν καλύτερα από ότι μπορούν ακόμα και οι ίδιοι.\nΤότε θα μπορείς να πλασάρεις τις δικές σου ικανότητες, γνώσεις, ταλέντα και ιδέες στα πλαίσια τους και να τους εξηγήσεις με σιγουριά πως μπορείς να τους βοηθήσεις. Μπορεί φυσικά να χρειαστεί να αναπτύξεις κάποια ταλέντα σου ακόμα περισσότερο για να ικανοποιήσεις τις ανάγκες του επιθυμητού σου εργοδότη αλλά αν αυτή η δουλειά που κυνηγάς είναι η ιδανική τότε είναι σίγουρο ότι αξίζει τον κόπο να προσπαθήσεις. Η προετοιμασία σου και η έρευνά σου όχι μόνο θα τους τραβήξει την προσοχή αλλά θα τους καταπλήξει επειδή σπάνια κάποιος το κάνει.\nΣτην έρευνά σου μην ξεχάσεις να μάθεις τα πάντα για την κουλτούρα και τη νοοτροπία της εταιρείας, έτσι ώστε να παρουσιαστείς εναρμονισμένος από την πρώτη στιγμή. Κάθε εταιρία είναι διαφορετική. Αυτές οι πληροφορίες θα σου χρειαστούν για να τους προσεγγίσεις με τον καλύτερο δυνατό τρόπο όταν θα τους συναντήσεις ή θα επικοινωνήσεις μαζί τους. Θυμήσου ότι κάθε περίπτωση θα είναι διαφορετική. Χρησιμοποίησε τη δημιουργικότητά σου και μπες στη θέση τους για να καταλάβεις πως ακριβώς είναι ο καλύτερος τρόπος για να τους προσεγγίσεις.\nΕίναι σίγουρο ότι μόνο ελάχιστοι θα ακολουθήσουν αυτές τις συμβουλές και θα επενδύσουν τον απαραίτητο χρόνο για να βρουν αυτό που θέλουν και να προετοιμαστούν για να φτάσουν στο επίπεδο που θα χρειάζεται για να είναι απαραίτητοι για την εταιρία στην οποία επιθυμούν να δουλέψουν. Οι περισσότεροι θα συνεχίσουν να εφευρίσκουν δικαιολογίες γιατί δε μπορούν να βρουν δουλειά. Θα κατηγορούν την οικονομία, θα κατηγορούν τις εταιρίες, θα κατηγορούν τους προνομιούχους και ικανούς ανθρώπους ή θα κατηγορούν τους εαυτούς τους.\nΒγες από αυτή την νοοτροπία. Δε σε πάει πουθενά. Ο Αϊνστάιν το έθεσε ως εξής:\nΤα προβλήματα που αντιμετωπίζουμε δε μπορούν να λυθούν από το ίδιο επίπεδο σκέψης στο οποίο βρισκόμασταν όταν δημιουργήθηκαν. Αν θες να λύσεις κάποιο πρόβλημα πρέπει να σκεφτείς διαφορετικά και να κάνεις την υπέρβαση στο πως βλέπεις τα πράγματα. Εστίασε στις ανάγκες του δικού σου πελάτη. Εναρμονίσου με τα νέα δεδομένα στην αγορά εργασίας και τη νέα οικονομία. Δημιούργησε τη δική σου θέση εργασίας προσφέροντας αξία μεγαλύτερη από αυτή που κοστίζεις. Πάρε την ευθύνη πάνω σου και κάνε ότι περνάει από το χέρι σου για να βρεις τη δουλειά που επιθυμείς και αξίζεις. Καλή επιτυχία!


Μπάμπης Δερμιτζάκης: Άρθουρ Μίλερ, Στη δίνη του χρόνου\nΆρθουρ Μίλερ, Στη δίνη του χρόνου (μετ. Φώντας Κονδύλης), Καστανιώτης 1988, σελ. 541\nΈχω δηλώσει επανειλημμένα ότι μου αρέσουν οι αυτοβιογραφίες και οι βιογραφίες. Όμως το έλεγα αυτό χωρίς να κάνω διάκριση. Διαβάζοντας τώρα το «Στη δίνη του χρόνου», όπως τιτλοφορεί την αυτοβιογραφία του ο Άρθουρ Μίλερ, συνειδητοποιώ ότι μου αρέσουν περισσότερο οι αυτοβιογραφίες. Οι αυτοβιογραφίες είναι λογοτεχνία, ενώ οι βιογραφίες, χωρίς βέβαια να τους λείπει η λογοτεχνικότητα, είναι σαν εκτενή λήμματα εγκυκλοπαίδειας. Και θυμήθηκα δυο άλλες εξαίσιες αυτοβιογραφίες που διάβασα. Τη μια την ξέρετε, είναι η «Αναφορά στον Γκρέκο» του Νίκου Καζαντζάκη, που πολλοί την θεωρούν ως το κορυφαίο του έργο, την άλλη όμως δεν νομίζω να την ξέρετε, είναι «Το παιχνίδι των ματιών», ο τρίτος τόμος της αυτοβιογραφίας του Ελίας Κανέτι.\nΔεν υπάρχει τμήμα της που να μην συναρπάζει, καθώς ο Μίλερ συμπλέκει την προσωπική του ιστορία με το γενικότερο κοινωνικοϊστορικό πλαίσιο. Μιλώντας για τα νεανικά του χρόνια (γεννήθηκε το 1915 και πέθανε το 2005) αναφέρεται στην κρίση του 1929-1933, που θυμίζει πολύ τα καθ’ ημάς. Μιλώντας για τα χρόνια μετά τον δεύτερο παγκόσμιο πόλεμο μας λέει αρκετά για τον ψυχρό πόλεμο και τον μακαρθισμό. Και φυσικά για τη σχέση του με την Μέριλιν Μονρόε. Και βέβαια, από τότε που έγινε θεατρικός συγγραφέας, μας λέει αρκετά για τα έργα του, για σκηνοθέτες και θεατρικούς συγγραφείς. Γλαφυρός στις περιγραφές, συναρπαστικός στις αφηγήσεις, διεισδυτικός στα σχόλια που κάνει, πολιτικά και μη, αποδεικνύεται ότι θα γινόταν εξίσου μεγάλος σαν μυθιστοριογράφος.\nΘα παραθέσω αρκετά αποσπάσματα, γιατί το βιβλίο το δανείστηκα από το φίλο μου τον Γιώργο το Βοϊκλή και δεν υπάρχει περίπτωση (έτσι κι αλλιώς θα ήταν δύσκολο) να το ξαναδιαβάσω. Ανατρέχοντας αργότερα σ’ αυτή τη βιβλιοκριτική θα τα ξαναφέρω στο μυαλό μου.\n«Όλοι μιλούσαν για τις κομπίνες αυτές με ιλαρότητα, μια και θεωρούσαν την κλεψιά φυσική ενασχόληση των πολιτικών» (σελ. 12).\nΕμείς όμως δεν μιλάμε με ιλαρότητα, αλλά με αγανάκτηση.\n«Το να γράφει κανείς λίγο πολύ στη γλώσσα που μιλάμε, ήταν για μας ένδειξη χαμηλής παιδείας και βαρβαρότητας» (σελ. 27).\n«Όπως στην αρχαία Κίνα, η αρετή ήταν άρρηκτα δεμένη με τον ευανάγνωστο και όμορφο γραφικό χαρακτήρα» (σελ. 28).\nΣτο δημοτικό, τους χειρότερους βαθμούς μου (εξάρια και πεντάρια) τους είχα στην καλλιγραφία, στη χειροτεχνία και στην ωδική. Τους καλύτερους, στα ελληνικά και στα μαθηματικά.\n«…πετάχτηκε από τον ύπνο της [η μητέρα του], ανακάθισε ξαφνικά και είπε: “Η μητέρα μου πέθανε”-πράγμα που είχε γίνει, όπως αποδείχτηκε, την ίδια περίπου ώρα της νύχτας» (σελ. 34).\nΈχω αναφερθεί σ’ αυτό το φαινόμενο στο βιβλίο μου (το πρώτο μου) «Παραψυχολογία, μύθος ή πραγματικότητα» (Θυμάρι, 1981). Αλλά για κάποιο άλλο παραψυχολογικό θα μιλήσουμε πιο κάτω.\n«Ήταν, όμως, τόση η αντισημιτική μισαλλοδοξία του αμερικανικού Στέιτ Ντιπάρτμεντ και του βρετανικού Φόρεϊν Όφις, ώστε ακόμα και τα κενά στους επίσημους καταλόγους της μετανάστευσης – που θα μπορούσαν να έχουν σώσει τουλάχιστον μερικές χιλιάδες εβραίων-δεν συμπληρώθηκαν ποτέ. Οι σιδηροδρομικές γραμμές που οδηγούσαν στα στρατόπεδα εξόντωσης δε βομβαρδίστηκαν ποτέ, ακόμα κι όταν βομβαρδίζονταν άλλες εγκαταστάσεις εξίσου μακρινές» (σελ. 65).\nΠιο πριν είχαμε διαβάσει για τον αντισημιτισμό και τα πογκρόμ των πολωνών. Κάποιες εξαιρέσεις σίγουρα υπήρξαν, και μια απ’ αυτές την είδαμε πρόσφατα στον κινηματογράφο, στην ταινία της Niki Caro, «The zookeeper’s wife».\n«Χρόνια αργότερα, θα μ’ εντυπωσίαζε το γεγονός πόσοι άντρες συγγραφείς είχαν πατεράδες που αποτύχανε πραγματικά ή που οι γιοι τους τούς θεωρούσαν αποτυχίες: Φιτζέραλντ, Φόκνερ, Χέμινγουεϊ ( ο πατέρας του είχα αυτοκτονήσει), Τόμας Γουλφ, Στάινμπεκ, Πόου, Ουίτμαν, Μέλβιλ, Χόθορν, Τσέχοφ, Ντοστογιέφσκι, Στρίντμπεργκ…» (σελ. 110).\n«Στην Αγγλία, λόγου χάρη, οι κριτικοί πάντα διατυμπανίζουν μόνοι τους τις προκαταλήψεις τους· ένας κριτικός θα πει στους αναγνώστες του ότι αυτός προσωπικά απεχθάνεται έργα με βαρύ πολιτικό περιεχόμενο ή ότι έχει βαρεθεί τα έργα του παραλόγου ή ότι θα ήθελε να δει μια επαναφορά σε πιο ρομαντικές προσεγγίσεις του σεξ και του έρωτα. Οι Άγγλοι κριτικοί απλώνουν τα χαρτιά τους στο τραπέζι. Σε καμιά περίπτωση δε διεκδικούν την αυθεντία μιας ανώτερης οικουμενικότητας, την καθαρότητα μιας a priori ανεξιθρησκείας προτιμήσεων· γι’ αυτό και είναι απαλλαγμένοι από την πόζα της απόλυτης αντικειμενικότητας, που δεν είναι, ούτε και υπήρξε ποτέ, μια πραγματικά ανθρώπινη αντίδραση στην τέχνη» (σελ. 129).\nΚοίτα να δεις, και νόμιζα ότι ήμουν ο μόνος· γιατί κι εγώ δηλώνω τις αντιπάθειές μου (ταινίες τρόμου) και τις συμπάθειές μου (κωμωδίες και drama). Και πάντα, στη θέση του «είναι καλή ή κακή» μια ταινία γράφω «μου αρέσει ή δεν μου αρέσει». Και αν καμιά φορά ξεχνιέμαι, έχω προειδοποιήσει τους αναγνώστες μου, όταν μου ξεφύγει και γράψω ότι μια ταινία είναι καλή ή κακή ή οτιδήποτε άλλο, να θεωρούν πάντα ότι αυτό είναι «κατά τη γνώμη μου».\n«Θυμάμαι τον Τσέχοφ που έγραφε πόση αηδία ένιωσε για τον εαυτό του όταν είχε επισκεφτεί ένα τέτοιο σπίτι [μπουρδέλο] και τη δική μου αίσθηση κενού και αποξένωσης όταν, στα δεκάξι μου, με πήρε ο αδελφός μου και οι φίλοι του για πρώτη φορά…» (σελ. 149).\nΑυτοί, γιατί κάπου διάβασα πρόσφατα, νομίζω στη βικιπαίδεια, ότι ο Κάφκα ήταν μπουρδελόβιος. Για τον Καββαδία υπάρχει και ανέκδοτο, κάπου αλλού το έχω γράψει.\n«Το Ιταλικό Κομμουνιστικό Κόμμα μπορεί ίσως να ήταν το μεγαλύτερο στην Ευρώπη, μα ήταν αυτό ακριβώς που συμβούλευε ουσιαστικά τον κόσμο να ψηφίσει τους Χριστιανοδημοκράτες στις επερχόμενες εκλογές για να μην διακόψει η Αμερική την αποστολή εμπορευμάτων και τροφίμων και λιμοκτονήσει η χώρα-μια και οι Ρώσοι δε θα είχαν τίποτα να στείλουν σε περίπτωση εκλογικής νίκης της Αριστεράς» (σελ. 150).\nΠαραθέτω ένα απόσπασμα από κάποιο από τα αυτοβιογραφικά μου αποσπάσματα.\n«Στο στρατόπεδό μας υπήρχε ένας διοικητής, κρητικός, που φοβάμαι να γράψω το όνομά του. Τον ξέραμε σφοδρό αντικομουνιστή και υπέρμαχο της χούντας. Εκείνη την εποχή μια ομάδα αξιωματικών στη Λάρισα συνωμοτούσε ενάντια στον Καραμανλή. Στην ομάδα αυτή είχαν μυήσει και τον παραπάνω αξιωματικό. Αυτός όμως, όπως μάθαμε αργότερα, ήλθε αμέσως σε επαφή με το ΓΕΣ. Του συνέστησαν να μείνει στην ομάδα και να τους ενημερώνει για τις κινήσεις της. Κάποια στιγμή τους συνέλαβαν. Αναρωτιέμαι: αν στη θέση του Καραμανλή ήταν ένας κεντρώος πολιτικός, ο αξιωματικός αυτός θα είχε καρφώσει τη συνωμοσία; Και αν δεν την είχε καρφώσει, δεν θα ήταν πολύ πιθανόν να πετύχει; Ως οικολόγος ανήκω στους realos, τους πολύ realos, και πιστεύω ότι εκείνη την εποχή ο Καραμανλής ήταν η πιο ασφαλής λύση για μια ομαλή μετάβαση στη δημοκρατία».\nΛίγες σελίδες πιο κάτω διαβάζουμε:\n«Ο Αμερικανός πρεσβευτής…. Διακήρυξε-αν και εντελώς περιττό-πως, αν κέρδιζαν οι Κομμουνιστές, το στάρι αυτό θα σταματούσε φυσικά να έρχεται» (σελ. 156).\nΜπορεί το θέατρο να αλλάζει συνειδήσεις; Φαίνεται πως μπορεί.\n«…ο Μπέρναρντ Γκίμπελ, ιδιοκτήτης μιας αλυσίδας καταστημάτων, ο οποίος το ίδιο κιόλας βράδυ [που είχε δει την παράσταση «Ο θάνατος του εμποράκου»] έδωσε εντολή να μην απολύεται κανείς από τα μαγαζιά του λόγω προχωρημένης ηλικίας» (σελ. 178-179).\n«Ο Όντετς, από τη στιγμή που έγινε ξακουστός, μετακόμισε σε μια από τις κομψότερες πολυκατοικίες της Νέας Υόρκης και είχε στην κατοχή του εκατοντάδες δίσκους» (σελ. 213).\nΆραγε θυμόταν ο Μίλερ ότι λίγες σελίδες πιο πριν είχε γράψει το παρακάτω:\n«Εγώ σκεφτόμουν πως θα παρέμενα ένας απλός πολίτης, και μάλιστα ανώνυμος (αν και είχα ρίξει κιόλας μια ματιά στην καινούρια Στούντμπεκερ, που ήταν το πιο όμορφο αμερικανικό αυτοκίνητο της εποχής και που την αγόρασα μόλις ανέβηκε το έργο ) [Ο θάνατος του εμποράκου]» (σελ. 172).\nΚαι κάτι που το έχω διαβάσει σαν ανέκδοτο.\n«Ο Λούις αγαπούσε την ποίηση και τις νέες γυναίκες [ποιος δεν τις αγαπάει, τις νέες γυναίκες, όχι την ποίηση]-όχι αναγκαστικά ποιήτριες· στην ογδοηκοστή πέμπτη επέτειο των γενεθλίων του έλεγε: “Συνεχίζω ακόμα να τις κυνηγώ. Η μόνη διαφορά είναι ότι τώρα δεν μπορώ να θυμηθώ γιατί”» (σελ. 242).\n«Επαγγελματίας της μοναξιάς» (σελ. 245). Ο χαρακτηρισμός για τον Χέμινγουεϊ.\n«Δεν μπορούσα πάντως ν’ απαλλαγώ από το φόβο πως θα οδηγηθώ σε μια ικανοποιητική, πλην, όμως στείρα αντικειμενικότητα, που θα μπορούσε ίσως να είναι καλή για τους κριτικούς αλλά όχι και για τους συγγραφείς, που καύσιμό τους είναι το χάος των ενστίκτων» (σελ. 294).\nΈτσι εξηγείται γιατί οι σελίδες κριτικής και γενικά δοκιμιακές που έχω γράψει είναι απείρως περισσότερες από τις λογοτεχνικές (τρία βιβλία όλα κι όλα). Μάλλον είναι δύσκολο να είναι κανείς συγγραφέας και κριτικός ταυτόχρονα.\nΠαραθέτει και μια ρήση του Ίψεν: «Δυνατότερος από όλους είναι αυτός που πιο πολύ απ’ όλους ζει μοναχικά» (σελ. 342).\nΕξαρτάται, κυρίως από το αν η μοναξιά είναι επιλογή ή σπρώχθηκε κανείς αθέλητα σ’ αυτή. Πιο κάτω ο Μίλερ θα γράψει: «Ίσως ο Ίψεν να μην είχε δίκιο: αυτός που είναι μόνος δεν είναι ο πιο δυνατός, είναι απλώς… ο πιο μοναχικός» (σελ. 456).\n«Η ταύτιση θα πραγματοποιείται όλο και περισσότερο με όρους τρόπου ζωής. Θα μιλάμε όχι πια για ταξική συνείδηση, αλλά για συνείδηση κοινού τρόπου ζωής» (σελ. 334).\nΑυτό για τη νεολαία ισχύει πάρα πολύ.\n«Το θέατρό μας… Είχε γραφτεί όλο από ανθρώπους δυστυχείς: Ο Ίψεν ήταν ένας παρανοϊκός, με μια λαχτάρα για τις νέες γυναίκες που δεν τολμούσε να παραδεχτεί· ο Τσέχοφ καταδικασμένος από την αρρώστια και εγκαταλειμμένος από μια άπιστη γυναίκα· ο Στρίντμπεργκ έτρεμε τον ευνουχισμό» (σελ. 350).\nΜόνο για αυτά που λέει για τον Τσέχοφ μπορούμε να είμαστε απολύτως σίγουροι.\n«Οι κινέζοι είχαν την συνήθεια να αυτοκτονούν στο κατώφλι του ανθρώπου που τους είχε προσβάλλει» (σελ. 442).\nΚάθε πληροφορία για την Κίνα με ενδιαφέρει.\nΤην ιστορία μου την αφηγήθηκε ένας φίλος (δεν θα πω το όνομά του), την οποία κατέγραψα στο κινητό μου μαζί με δυο άλλες παρόμοιες που του είχαν συμβεί.\nΣτην κορφή ενός βουνού τους χαλάει το αυτοκίνητο (ήταν με τη γυναίκα του).\n«Ξαφνικά σταματάει βολίδα ένα αμάξι δίπλα μας, κατεβαίνει ένας τύπος και μου λέει “Ξέρω τι σου έχει χαλάσει, εγώ τα φτιάχνω αυτά”. Σκύβει από κάτω, δεν έκανε ούτε ένα λεφτό, σηκώνεται και μου λέει “Όλα καλά”. Βάζω μπροστά, η μηχανή πήρε αμέσως μπρος. Γυρίζω να τον δω να τον ευχαριστήσω, είχε φύγει, είχε εξαφανιστεί, χωρίς να ακουστεί θόρυβος αυτοκινήτου».\nΘα μου πείτε, τι σχέση έχει η παραπάνω ιστορία με την αυτοβιογραφία του Μίλερ. Διαβάζοντας το παρακάτω απόσπασμα θα καταλάβετε.\n«Στο τέλος [η τρίτη του γυναίκα, η Ίνγκε], στάθηκε μονάχη πάνω σε μια μικρή γέφυρα. Έχοντας αποφασίσει να σκαρφαλώσει το παραπέτο και να ριχτεί στο νερό για να πεθάνει, είδε να την σταματάει κάποιος μεγαλύτερος, ένας στρατιώτης με πατερίτσες [ευτυχώς βρέθηκε να περνάει αυτός και όχι ο ήρωας του Καμύ στην «Πτώση»], που τη δασκάλεψε ποτέ να μην απαρνηθεί τη ζωή και την έκανε να τον ακολουθήσει, ώσπου, τελικά, έπειτα από μερόνυχτα ποδαρόδρομο, φτάσανε στο Ζάλτσμπουργκ. …συνέχισαν το δρόμο τους, όταν άξαφνα εκείνη αναγνώρισε ένα μπρούτζινο ρόπτρο και κατάλαβε πως ήταν το σπίτι της· όρμησε προς τα κει, χτύπησε την πόρτα κι είδε να προβάλλει στο κατώφλι η μητέρα της, κατάπληκτη. Θαύμα! Αγκαλιάστηκαν, και, όταν γύρισε για να ευχαριστήσει το στρατιώτη και να τον καλέσει μέσα, αυτός είχε γίνει άφαντος. Έτρεξε τότε στο δρόμο, έψαξε πάνω κάτω, αλλά δε βρήκε τίποτα. Λες και είχε ονειρευτεί έναν άγγελο. Ήταν, όμως σίγουρη πως δεν είχε ονειρευτεί. Γιατί τάχα να φύγει τόσο βιαστικά;» (σελ. 459).\nΚαι συνεχίζει αμέσως: «Μπορεί να είχε καταλάβει πως δεν ταίριαζε με αυτούς τους καθωσπρέπει ανθρώπους; Μπορεί και να μισούσε ή να φοβόταν τους πλούσιους» (σελ. 459).\nΈνας Μίλερ, αλλά και αυτή, δεν θα μπορούσαν να δώσουν κάποια άλλη εκδοχή.\n«Και μια ρήση του Τσέχοφ: «Αν είχα ακούσει τους κριτικούς, θα είχα πεθάνει πνιγμένος μέσα σ’ ένα βόθρο» (σελ. 484).\nΠαράξενο να παραθέτω αυτή τη ρήση σε μια βιβλιοκριτική.\n«Με λίγα λόγια, με πλήρη γνώση της αθωότητας του Πίτερ, ένας εισαγγελέας είχε προχωρήσει στην καταδίκη του· όλα τα είχε εξυφάνει η αστυνομία. Ήταν απίστευτο, αλλά, ακόμα κι αφού αποκαλύφτηκε η αλήθεια, η αστυνομία προσπάθησε να περισώσει το κύρος της, παρουσιάζοντας μια ακόμα “κουφή” θεωρία, που ήταν τόσο παράλογη ώστε απλούστατα απορρίφτηκε από το δικαστήριο» (σελ. 502).\nΗ πρώτη μεγάλη καταδίκη σκοπιμότητας είναι βέβαια του Ιησού. Ξέρουμε την υπόθεση Ντρέιφους, στην αποκατάσταση του οποίου έπαιξε σημαντικό ρόλο ο Ζολά με το «Κατηγορώ» του. Οι Βαντσέτι και οι Ρόζενμπεργκ είναι δυο ακόμη παραδείγματα. Μια άλλη μου την είπε ο γιος μου. Ένας απλός άνθρωπος φορτώθηκε την κατηγορία για βιασμό, γιατί για το κύρος της αστυνομίας ήταν καλύτερα να βρεθεί ένας «ένοχος», έστω και αθώος, παρά να μη βρεθεί κανείς. Οι άλλοι ύποπτοι ήταν πολύ καθώς πρέπει, δηλαδή δύσκολο να καταδικασθούν. Τη γλίτωσε όταν ανακαλύφθηκε ο πραγματικός βιαστής, αφού κάθισε ένα χρόνο στη φυλακή. Τέτοια φαίνεται να είναι και η περίπτωση της Ηριάνας, από ό,τι διαβάζω δηλαδή.\nΚαι μια ακόμη ρήση, του Λένιν αυτή:\n«Πρέπει να δίνεται προτεραιότητα στο γενικό συμφέρον της ανθρωπότητας, ακόμα και πάνω από το συμφέρον του προλεταριάτου» (σελ. 509).\n«Ο Ήλια Έρενμπουργκ μας εκμυστηρεύτηκε την ανακάλυψή του, μόλις γύρισε από ανταποκριτής στον Ισπανικό Εμφύλιο Πόλεμο: κάθε Σοβιετικός δημοσιογράφος που είχε επιστρέψει από την Ισπανία πριν από αυτόν είχε εκτελεστεί, από φόβο μην τυχόν μεταδώσει τη μόλυνση της Δύσης!» (σελ 517).\nΔεν σταματάμε να μαθαίνουμε για τα «κατορθώματα» του σταλινισμού.\nΑλλά και του Μάο.\n«[Οι ερυθροφρουροί] Του έδιναν χαστούκια [στον εξηντάχρονο Λάο Σε, το φημισμένο συγγραφέα πολλών θεατρικών έργων και μυθιστορημάτων] και, αποκαλώντας τον αστό αντεπαναστάτη, έδειχναν διατεθειμένοι να τον ξεπαστρέψουν επιτόπου, εκείνη τη στιγμή, ώσπου ένας περαστικός αστυνομικός προσποιήθηκε πως συλλαμβάνει το φαύλο συγγραφέα, τον πήρε μαζί του και, μόλις έτριψαν στη γωνία, τον άφησε ελεύθερο. Την άλλη μέρα ο Λάο Σε βρέθηκε πνιγμένος στην άκρη ενός χαντακιού. Σύμφωνα με τα λόγια της χήρας του, είχαν βουτήξει το κεφάλι του στο νερό και το είχαν κρατήσει από πάνω μέχρι να πνιγεί, γιατί τα παπούτσια του ήταν στεγνά· άλλοι, όμως, πίστεψαν πως είχε δώσει ο ίδιος τέλος στη ζωή του μέσα στην πλήρη απελπισία του» (σελ. 529).\nΦυσικά τα αποσπάσματα που έχω υπογραμμίσει είναι πολύ περισσότερα, αλλά ήταν αδύνατο να τα παραθέσω όλα.\nΕγώ θα γράψω αυτοβιογραφία;\nΌχι, για τέσσερις λόγους.\nΟ πρώτος είναι ότι, σαν δευτεροκλασάτος συγγραφέας που είμαι, δεν θα ενδιαφέρει παρά ελάχιστους.\nΟ δεύτερος είναι ότι έχω ήδη γράψει μια αυτοβιογραφία, όταν ήμουν είκοσι χρονών. Πριν δυο τρία χρόνια σκέφτηκα ότι το κεφάλαιο που είχα τιτλοφορήσει «Φίλοι και παιχνίδια» έχει λαογραφικό ενδιαφέρον, και έτσι το πληκτρολόγησα και το ανάρτησα στο διαδίκτυο. Δημοσιεύτηκε και σε ένα τοπικό έντυπο, τριμηνιαίο, «Οι Μεσελέροι». Επειδή είδα μια πολύ θετική ανταπόκριση, το συμπλήρωσα και με άλλα παιχνίδια τα οποία δεν είχα αναφέρει. Τα κενά της μνήμης συμπλήρωσαν φίλοι. Σήμερα βέβαια είναι σχεδόν όλα ξεχασμένα, τα κατωχωριτάκια ασφαλώς θα παίζουν μόνο ηλεκτρονικά παιχνίδια, στον υπολογιστή και στο κινητό τους.\nΟ τρίτος λόγος είναι ότι έχω γράψει 14 «αυτοβιογραφικά αποσπάσματα» τα οποία ανάρτησα στο blog μου. Τα έγραψα πριν τρία χρόνια που μου είχε έλθει η διάθεση, και είναι θεματικά, όπως άλλωστε και η αυτοβιογραφία που έγραψα στα είκοσί μου χρόνια. Η παράγραφος που παράθεσα παραπάνω είναι από το τέταρτο απόσπασμα που έχει τίτλο «Η σχέση μου με την πολιτική».\nΟ τέταρτος λόγος είναι ότι αυτοβιογραφούμαι κατά καιρούς στις κριτικές μου. Ήδη και σ’ αυτή την κριτική έγραψα για την κακογραφία μου.\nΚαι τώρα το χόμπι μου, οι ιαμβικοί δεκαπεντασύλλαβοι που έπεσαν στην αντίληψή μου, οι οποίοι φυσικά πιστώνονται στον μεταφραστή.\nΝ’ ασφυκτιούν ως τον καρπό, μες στο λεπτό βαμβάκι (σελ. 9)\nΤα δυο της χέρια ακουμπούν σ’ ένα ανοιχτό βιβλίο (σελ. 9)\nΠολλά απ’ όσα ήξερα τα είχα απλώς διαβάσει (σελ. 68)\nΝα στέκεται στο φουαγιέ ανάμεσα στο πλήθος (σελ. 126)\nΤο θέατρο του αιώνα μας και οι ηθοποιοί του (σελ. 149)\nΚαι είδα τη μητέρα μου στο φούρνο της κουζίνας (σελ. 273)\nΓια τη χαμένη σιγαλιά που τόσο αγαπούσα (σελ. 356).\nΤυλίγοντας τα χέρια του με θέρμη στα δικά μου (σελ. 368)\nΉταν σχεδόν αδύνατο να ξανασηκωθούμε (σελ. 368)\nΠαρά τα όσα γνώριζε και όσα προσπαθούσε (σελ.400)\nΚαι η Μέριλιν θα έσκιζε στο γυναικείο ρόλο (σελ. 418)\nΌτι ήξερε πραγματικά πώς να επιβιώσει (σελ. 445)\nΔεν ήταν μόνο η Μέριλιν που είχα στο μυαλό μου (σελ. 466)\nΣτο σπίτι που η Μέριλιν, με το δικό της τρόπο (σελ. 473)\nΠου γυάλιζαν αστραφτεροί απ’ τις πολλές γυναίκες (σελ. 498)\nΣτ’ ανοίγματα που έσκαβα μ’ ένα πλατύ φτυάρι (σελ. 540)


Μπάγερν πονάς; Παρί περνάς! (vid) - Sportsking.gr\nΜπάγερν πονάς; Παρί περνάς! (vid)\nΗ Παρί Σεν Ζερμέν ηττήθηκε εντός έδρας με σκορ 1-0 από την Μπάγερν Μονάχου, όμως, οι Γάλλοι πέρασαν στα ημιτελικά του Τσάμπιονς Λιγκ.\nΕίχε δοκάρια. Ευκαιρίες. Στο τέλος και την πρόκριση! Η Παρί Σεν Ζερμέν μόνο γκολ δεν βρήκε στη ρεβάνς κόντρα στην Μπάγερν Μονάχου. Οι Γερμανοί επικράτησαν εκτός έδρας με σκορ 1-0 χάρη στην κοντινή κεφαλιά του Τσούπο Μοτίνγκ στο 40′. Ωστόσο, δεν κατάφεραν να… πονέσουν ακόμη μία φορά τους Γάλλους, μιας και χρειάζονταν ακόμη ένα τέρμα, ώστε να περάσουν εκείνοι στα ημιτελικά του φετινού Τσάμπιονς Λιγκ.\nΈτσι, η Παρί άφησε εκτός συνέχειας τους εν ενεργεία Πρωταθλητές Ευρώπης. Αλλά και πήρε εκδίκηση για τον περσινό χαμένο τελικό!\nΛίγα πράγματα από τους παίκτες του Χάνσι Φλικ που έδειξαν να μην έχουν δυνάμεις! Το παιχνίδι της… ζωής του ο Νεϊμάρ, ο οποίος έκανε ό,τι ήθελε την άμυνα των Βαυαρών.\nΤόσο η Παρί Σεν Ζερμέν όσο και η Μπάγερν Μονάχου μπήκαν κάπως… επιφυλακτικά στο παιχνίδι. Αλλά όσο περνούσαν τα λεπτά η γαλλική ομάδα έδειχνε και πιο απειλητική και ότι πατάει καλύτερα στον αγωνιστικό χώρο. Ο Μπαπέ και ο Νεϊμάρ περίμεναν πώς και πώς μία καλή πάσα στην “πλάτη” της άμυνας των Βαυαρών, κάτι που δεν ερχόταν με τίποτα. Η Μπάγερν μπορεί να μην είχε την μπάλα στα πόδια της όσο και η γηπεδούχος ομάδα, όμως, πίεζε πολύ ψηλά.\nΑκόμη και έτσι η Παρί είχε μερικές πολύ καλές ευκαιρίες που ήταν βασισμένες στο ταλέντο και την ποιότητα του Νεϊμάρ. Μάλιστα, ο Βραζιλιάνος φορ είδε την τύχη να του γυρίζει τρεις φορές! Η πρώτη με πλάγιο σουτ με τον Νόιερ να βρίσκει την μπάλα και να την στέλνει στη συνέχεια στο δοκάρι του. Η δεύτερη ήταν λίγο πιο μετά με τον Βραζιλιάνο να κάνει… κουτό τον Κομάν και με απίθανο πλασέ να στέλνει την μπάλα στο οριζόντιο δοκάρι και η τρίτη σε τετ-α-τετ να νικάει τον Νόιερ, αλλά όχι και το δοκάρι του.\nΣτον αντίποδα η Μπάγερν δεν είχε την… ποσότητα, αλλά ουσία. Οι φιλοξενούμενοι απείλησαν με μακρινό σουτ του Σανέ. Αλλά στο 40′ σημείωσαν το γκολ που έκρινε το παιχνίδι με τον Τσούπο Μοτίνγκ να νικάει από κοντά με κεφαλιά τόσο τον Νάβας όσο και τον Κιμπεμπέ. Στο δεύτερο ημίχρονο η γερμανική ομάδα είχε την μπάλα την περισσότερη ώρα στα πόδια της. Ο Ποτσετίνο έδωσε χώρο στην Μπάγερν, ώστε με τα “βέλη” του να χτυπήσει στην αντεπίθεση. Όμως, οι παίκτες της Παρί πάντα κάτι έκαναν λάθος στο τέλος και εν τέλει δεν κατάφεραν να παραβιάσουν την εστία του Νόιερ.\nΤο 1-0 έμεινε μέχρι και το τελευταίο σφύριγμα και έτσι η Παρί Σεν Ζερμέν πέρασε στην επόμενη φάση του Τσάμπιονς Λιγκ.